title: Jean-Claude Arifon

text: Jean-Claude "Kiki" Arifon (16. marraskuuta 1926 Marseille, Bouches-du-Rhône, Ranska – 8. heinäkuuta 2005) oli ranskalainen yleisurheilija, jonka päälaji oli 400 metrin aitajuoksu.


title: Jean-Claude Arifon

text: Kiki Arifon karsiutui 400 metrin aitajuoksun välierissä Lontoon 1948 olympialaisissa ajalla 52,3 s. Pariisissa 9. syyskuuta 1948 hän juoksi Euroopan ennätyksen 51,6 s. Vuonna 1947 hän oli parantanut jo Ranskan ennätystä ensin aikaan 52,3 s ja viikkoa myöhemmin aikaan 52,1 s. Vuonna 1948 hän voitti uransa ainoan Ranskan mestaruuden. Hänen juoksu-uransa päättyi, kun hän jäi kiinni kilpatovereilta varastamisesta.


title: Jean-Claude Arifon

text: Arifonin ennätysaika 51,6 s säilyi Ranskan ennätyksenä yli kahdeksan vuotta. Seuratasolla hän edusti Stade Marseille UC:tä. Hän on pituudeltaan 185-senttinen ja painoi aktiivivuosinaan 75 kiloa.


title: Linus (kuu)

text: (22) Kalliope I Linus on 22 Kalliope-asteroidin kuu, joka on muihin asteroidikuihin verrattuna huomattavan suuri. Sen havaitsivat tähtitieteilijät Jean-Luc Margot ja Michael E. Brown Keck-teleskoopilla 29. elokuuta 2001. Sen läpimitaksi on arvioitu 38 ± 6 kilometriä.


title: Linus (kuu)

text: Linus on nimetty Linoksen, muusa Kalliopen pojan, mukaan.


title: Kongonpallokala

text: Kongonpallokala ("Tetraodon schoutedeni") on afrikkalainen makean veden pallokalalaji. Se voi kasvaa 9 cm pitkäksi. Kongonpallokaloja elää Kongojoen vesistössä. Kongonpallokalat elävät yksinään. Ne kutevat kasvien lehdille, ja koiras puolustaa mätiä. Akvaariossa kongonpallokaloja voi pitää yhdessä valittujen lajien kanssa, mutta lajitovereilleen ne ovat aggressiivisia.


title: Kerttu Niskanen

text: Kerttu Elina Niskanen (s. 13. kesäkuuta 1988 Oulu) on suomalainen maastohiihtäjä, kaksinkertainen olympiahopeamitalisti ja kaksinkertainen MM-pronssimitalisti. Seuratasolla hän edustaa Vieremän Koittoa. Hänen valmentajanaan toimii Pekka Vähäsöyrinki.


title: Kerttu Niskanen

text: Niskanen kuuluu kaudella 2018–2019 Suomen maastohiihtomaajoukkueeseen.


title: Kerttu Niskanen

text: Niskanen sijoittui nuorten MM-kilpailuissa 2007 17:nneksi 5 kilometrin vapaan tyylin kilpailussa ja 18:nneksi yhdistelmäkilpailussa (5 km + 5 km). Viestissä hän hiihti kolmanneksi sijoittuneessa Suomen joukkueessa. Alle 20-vuotiaiden MM-kilpailuissa 2008 hän oli neljäs 5 km:n perinteisen tyylin kilpailussa ja yhdestoista 10 kilometrin vapaan tyylin yhteislähtökilpailussa. Viestissä hän oli mukana kolmanneksi hiihtäneessä Suomen joukkueessa.


title: Kerttu Niskanen

text: Alle 23-vuotiaiden MM-kilpailuissa 2009 Niskanen sijoittui 16:nneksi 10 kilometrin vapaan tyylin kilpailussa, seitsemänneksi yhdistelmäkilpailussa ja kolmanneksi sprinttikilpailussa. Vuoden 2010 alle 23-vuotiaiden MM-kilpailuissa hän voitti kultaa 10 kilometrin perinteisen tyylin kilpailussa ja oli seitsemäs 15 kilometrin yhdistelmäkilpailussa.


title: Kerttu Niskanen

text: Vuoden 2011 nuorten MM-kisoissa Viron Otepäässä alle 23-vuotiaiden sarjassa Niskanen saavutti sprintin MM-kultaa perinteisen hiihtotavan kilpailussa ja pronssia yhdistelmäkilpailussa.


title: Kerttu Niskanen

text: Ensimmäisissä aikuisten arvokilpailuissaan, Oslon MM-kilpailuissa 2011 Niskanen sijoittui 10 kilometrin perinteisen hiihtotavan kilpailussa kahdeksanneksi.


title: Kerttu Niskanen

text: Val di Fiemmen MM-kilpailuissa 2013 hän oli perinteisen hiihtotavan 30 kilometrin yhteislähtökilpailussa seitsemäs, perinteisen sprintissä yhdeksäs ja yhdistelmäkilpailussa kahdestoista. Lisäksi hän oli mukana viidenneksi sijoittuneessa Suomen viestijoukkueessa.


title: Kerttu Niskanen

text: Sotšin olympialaisissa 2014 Niskanen hiihti kolmannen osuuden hopeaa saaneessa Suomen viestijoukkueessa. Hän voitti Aino-Kaisa Saarisen kanssa hopeaa parisprintissä samana päivänä kuin hänen veljensä Iivo Niskanen voitti samalla matkalla kultaa. Yksilömatkoilla hän oli yhdistelmäkilpailun seitsemäs, 10 kilometrin perinteisen hiihtotavan kilpailussa kahdeksas ja vapaan hiihtotavan 30 kilometrin yhteislähtökilpailussa neljäs.


title: Kerttu Niskanen

text: Falunin MM-kilpailuissa 2015 Niskanen kuului pronssia hiihtäneeseen naisten 4 × 5 km:n viestijoukkueeseen. Henkilökohtaisilla matkoilla hän oli neljäs 15 kilometrin yhdistelmäkilpailussa ja 30 kilometrin perinteisen hiihtotavan kilpailussa, seitsemäs perinteisen hiihtotavan sprintissä ja kahdeksas 10 kilometrin vapaan hiihtotavan kilpailussa.


title: Kerttu Niskanen

text: Lahden MM-kilpailuissa 2017 hän sijoittui perinteisen hiihtotavan parisprintissä Aino-Kaisa Saarisen kanssa viidenneksi. 10 kilometrin perinteisen hiihtotavan kilpailussa hän oli kuudes. Viestissä hän hiihti toisen osuuden Suomen pronssijoukkueessa. Niskanen osallistui myös 30 kilometrin vapaan hiihtotavan kilpailussa, mutta jouiti keskeyttämään 15 kilometin jälkeen.


title: Kerttu Niskanen

text: Pyeongchangin olympialaisissa 2018 Niskanen sijoittui 30 kilometrin perinteisen hiihtotavan yhteislähtökilpailussa kuudenneksi, yhdistelmäkilpailussa 16:nneksi sekä perinteisen hiihtotavan sprintissä 23:ksi. Lisäksi hän oli mukana Suomen neljänneksi sijoittuneessa viestijoukkueessa.


title: Kerttu Niskanen

text: Ensimmäiseen maailmancupin osakilpailuunsa Niskanen osallistui Rukalla joulukuussa 2007. Ensimmäisen pistesijoituksen hän saavutti Trondheimissä 12. maaliskuuta 2009 ollessaan perinteisen sprintissä 14:s.


title: Kerttu Niskanen

text: Niskanen sijoittui kymmenen parhaan joukkoon henkilökohtaisella matkalla ensimmäisen kerran oltuaan kymmenes Otepään 10 kilometrin perinteisen hiihtotavan kilpailussa tammikuussa 2011. Vuonna 2014 Oslon 30 kilometrin perinteisen hiihtotavan kilpailussa Niskanen hiihti kolmanneksi saavuttaen ensimmäisen kerran palkintokorokesijoituksen yksittäisessä maailmancupin kilpailussa. Yhteensä Niskanen on saavuttunut kolme henkilökohtaista palkintokorokesijoitusta yksittäisissä maailmancup-osakilpailuissa. Maailmancupin viesteissä Niskasella on neljä palkintokorokesijoitusta.


title: Kerttu Niskanen

text: Maailmancupin kiertueille Niskanen osallistui ensimmäisen kerran maailmancupin finaaliin keväällä 2010, mutta se päättyi keskeytykseen. Ensimmäisen palkintokorokesijoituksen kiertueilla Niskanen saavutti Tukholman perinteisen hiihtotavan sprintissä maaliskuussa 2013 oltuaan kolmas. Se oli osa Falunin finaaliviikonlopun kiertuetta. Niskanen otti ensimmäisen osakilpailuvoittonsa kiertueilla Lenzerheidessä Tour de Skin osakilpailussa vuonna 2014, jolloin matkana oli 10 kilometrin yhteislähtökilpailu perinteisellä hiihtotavalla. Kiertueilla Niskanen on saavuttanut yhteensä viisi palkintokorokesijoitusta.


title: Kerttu Niskanen

text: Niskanen voitti Suomen mestaruuden 30 kilometrin vapaan hiihtotavan kilpailussa 2011 ja 2013, 5 kilometrin vapaan ja 20 kilometrin perinteisen hiihtotavan kilpailuissa 2014, 15 kilometrin perinteisen kilpailussa 2015, 10 kilometrin vapaan takaa-ajon 2016 ja 15 kilometrin perinteisen 2017. Viestin ja sprinttiviestin Suomen mestaruuden Niskanen voitti vuonna 2013. Huhtikuussa 2011 hän sijoittui toiseksi pohjoismaisessa Tour de Barents -kilpailusarjassa (6.4.–10.4.2011) Slovenian Petra Majdičin jälkeen ennen Krista Lähteenmäkeä. Maastohiihdon Suomen Cupin Niskanen on voittanut ennätykselliset kolme kertaa kausina 2011-2012, 2013-2014 ja 2014-2015.


title: Kerttu Niskanen

text: Kerttu Niskasen vanhemmat ovat Eero Niskanen ja Tarja Niskanen. Kerttu Niskanen on kihloissa maastohiihtäjä Juho Mikkosen kanssa ja he asuvat Vuokatissa. Kerttu Niskasella on kolme sisarusta; isosisko Katri Niskanen, pikkuveli Iivo Niskanen ja pikkusisko Iita Niskanen.


title: Harjapallokala

text:
Harjapallokala ("Carinotetraodon lorteti") on aasialainen makean veden pallokalalaji.
Se on yksi pisimpään akvaarioissa pidetyistä pallokalalajeista.
Harjapallokala kasvaa noin kahdeksan senttiä pitkäksi. Se muistuttaa paljon punapyrstöpallokalaa, sillä molemmilla on punaiset silmät.
Harjapallokala voi vaihtaa väriä mielialan ja ympäristönsä mukaan. Koiras ja naaras ovat niin erinäköisiä, että niitä on pidetty eri lajeina. Koiraan selässä on ruskealla pohjalla keltaisia juovia, pyrstö on sinisävyinen ja siinä on valkea reunus. Uhittelevat tai kosiskelevat koiraat väläyttelevät punaista tai oranssinsävyistä vatsapuolta. Naaras on päältä tasaisen ruskea, vatsapuolelta lähes valkea.


title: Harjapallokala

text: Harjapallokala elää Indokiinassa, Malesiassa ja Indonesiassa hitaasti virtaavissa jokivesissä.


title: Harjapallokala

text: Harjapallokala on reviiriään pyydystävä, yksin elävä kala. Akvaariossa se pysyy rauhallisimpana, kun kasvitiheiköt estävät sitä näkemästä muita kaloja liian usein. Silti kala pitäminen seura-akvaariossa ei aina onnistu.


title: Harjapallokala

text: Harjapallokala on ainoa sukunsa lajeista, jonka tiedetään kuteneen akvaariossa. Soidinmenot el värien väläyttely kestää jonkun aikaa. Mäti ja maiti lasketaan alustalle kuten jaavansammaltiheikölle. Kun mäti on hedelmöitetty, koiras ajaa naaraan kauemmaksi ja puolustaa mätipesää poikasten kuoriutumiseen asti eli noin kolme päivää.


title: Harjapallokala

text:
Harjapallokala elää jokivedessä, jonka pH on 6,5 - 7 ja kovuutta kuvaava dH 3 - 10. Nitraatti, nitriitti ja ammoniakki ovat sille haitaksi pieninäkin pitoisuuksina.
Se syö eläinplanktonia, nilviäisiä ja äyriäisiä. Akvaariossa sille kelpaavat yleensä pakasteruoat kuten krillit. Sen ruokavaliossa ei tarvitse olla yhtä paljon kovia osia kuin suurikokoisemmila pallokalalajeilla, sillä harjapallokalan hampaat eivät yleensä kasva ongelmallisen pitkiksi.


title: Robert Taub

text: Robert Taub (s. 1955) on yhdysvaltalainen pianisti. Hän on levyttänyt muun muassa Ludwig van Beethovenin ja Aleksandr Skrjabinin pianosonaattien kokonaislevytykset. Hän on ansioitunut myös uudemman musiikin, kuten Milton Babbittin teosten tulkitsijana. Hän on esiintynyt useiden orkesterien kanssa. James Levinen johtaman Metropolitan-oopperan orkesterin kanssa hän kantaesitti Babbittin toisen pianokonserton.


title: Robert Taub

text: Taub on valmistunut Princetonin yliopistosta ja Juilliard Schoolista.


title: Loïc Bigois

text: Loïc Bigois (s. 19. syyskuuta 1960 Aix-en-Provence, Ranska) on Formula1 -aerodynamiikkasuunnittelijana nykyään Ferrari-tallissa.


title: Loïc Bigois

text: Hän on aiemmin työskennellyt Ligier-, Prost-, Minardi- ja Williams-talleissa. Honda palkkasi hänet vuonna 2007 antamaan suuntaa kaoottiselle aerodynamiikkaosastolleen ammattitaitoisena suunnittelijana.


title: Loïc Bigois

text: Opiskeltuaan Pariisissa ja Aix-en-Provencessa Ranskassa Bigois siirtyi Toulouseen ja alkoi työskennellä ilmailuteollisuudelle. Hänet palkattiin Ligier F1:een vuonna 1990, ja hän oli useita vuosia eri F1-talleissa. 1990-luvun lopulla hän palasi Ligierille ja siirtyi sitten pääsuunnittelijana Prost Grand Prix -talliin, joka lopetti pian ennen kautta 2002.


title: Loïc Bigois

text: Sen jälkeen Bigois siirtyi Minardille, jossa hän pysyi vuoteen 2003, kunnes Williams hänet palkkasi aerodynamiikan pääsuunnittelijaksi. Bigois korvasi Antonia Terzin, joka jätti tiimin huonon suorituskyvyn vuoksi ja väitteen mukaan syynä oli myös vaikeat suhteet muihin teknisiin henkilöihin.


title: Loïc Bigois

text: 2. heinäkuuta 2007 ilmoitettiin, että hän päätti liittyä Honda Racing F1 -tiimiin. Bigois jatkoi aerodynamiikan pääsuunnittelijana (Head of Aerodynamics) tallin muuttuessa Brawn GP:ksi ja Mercedekseksi, kunnes lopetti kauden 2012 puolivälissä.


title: Loïc Bigois

text: Bigois siirtyi Ferrarille kauden 2012 aikana.


title: Pyrrhos (täsmennyssivu)

text: Pyrrhos tai Pyrrhus () oli antiikin aikana usean eri henkilön nimi:


title: Teemu Köngäs

text: Teemu Köngäs (s. 12. kesäkuuta 1976) on suomalainen hiihtosuunnistaja ja maailmanmestari. Hän edustaa Puolangan Ryhtiä.


title: Teemu Köngäs

text: Åsarnassa Ruotsissa 2004 Köngäs voitti MM-pronssia viestissä joukkuetovereinaan Arto Lilja, Jukka Lanki ja Matti Keskinarkaus. Toistaiseksi ainoa MM-kultansa hän voitti Rusutsussa Japanissa 2009 joukkuetoverinaan Matti Keskinarkaus ja Staffan Tunis. Köngäs on voittanut kahdesti EM-viestihopeaa Ivanovossa 2006 ja S-Chanfissa 2008.


title: Kahden keikan välillä

text: Kahden keikan välillä () on yhdysvaltalainen toimintakomedia vuodelta 2002. Kevin Breyn ohjaaman elokuvan pääosia näyttelevät Ice Cube ja Mike Epps. Elokuvan alkuperäinen nimi viittaa sadan dollarin seteleihin, joissa on Benjamin Franklinin kuva.


title: Kahden keikan välillä

text: Palkkionmetsästäjä Bucum haaveilee omasta etsivätoimistosta. Hän saakin tilaisuutensa, kun hän nappaa kiinni pikkuhuijarin, jolla on kätensä ulottuvilla 60 miljoonan dollarin arvoinen voittoarpa. Lisäksi mies tietää 20 miljoonan arvoisesta timanttiryöstöstä, joka aiotaan toteuttaa. Metsästäjä ja saalis ryhtyvät kumppaneiksi ja päättävät nujertaa kilpailevat roistot.


title: Szőny

text: Szőny on entinen pikkukaupunki Unkarin pohjoisrajalla. Siellä oli roomalaisen legioonan leiri vuonna 97. Toisen maailmansodan aikana kaupunkia pommitettiin rajusti, sillä siellä oli öljynjalostamo. Vuonna 1977 kaupunki liitettiin Komáromin kaupunkiin. Yhdistetyn kaupungin väkiluku on nykyisin noin 20 000.


title: Tabán

text: Tabán on entinen pikkukaupunki, nykyinen Budapestin kaupunginosa. Se sijaitsee Budan puolella lähellä Tonavan rantaa, Gellértinvuoren pohjoispuolella I ja XI osa-alueella. Tabanissa on ollut asutusta kivikaudelta alkaen, sillä paikka on suojaisa laakso, jossa on mineraalipitoisia lähteitä ja kahlaamo Tonavan yli.


title: Tabán

text: Taban oli 1930-luvulla kaupungin viihde-elämä keskus.


title: Joventut Badalona

text: Joventut Badalona on badalonalainen koripalloseura. Seura on yksi Espanjan menestyneimmistä, eikä se ole koskaan tippunut ACB:stä.


title: Joventut Badalona

text: Seuraa pidetään yhtenä Espanjan parhaista seuroista, koska sen nuoret ovat Espanjan eliittiä. Joventut ei myöskään ole liikaa kiinni jalkapallosta vaan voi keskittyä pelkästään koripalloon.


title: Joventut Badalona

text: Joventut voitti Euroliigan mestaruuden kaudella 1993–1994. Sen jälkeen suuria voittoja ei seuralle ole tullut, mutta kaudeksi 2008–2009 seura onnistui nousemaan takaisin Euroliigaan voitettuaan ULEB Eurocupin. Joventut kuitenkin putosi pois jo lohkovaiheessa.


title: Frederic Chiu

text: Frederic Chiu (s. 20. lokakuuta 1964) on yhdysvaltalainen pianisti. Hän opiskeli Indianan yliopistolla ja Juilliard Schoolissa, joista jälkimmäisessä häntä opetti Abbey Simon. Hän asui kaksitoista vuotta Ranskassa. Hän on levyttänyt muun muassa Sergei Prokofjevin koko soolopianotuotannon.


title: Dondinho

text: João Ramos do Nascimento (1917 - 16. lokakuuta 1996 São Paulo ) (tunnetaan paremmin nimellä "Dondinho") oli brasilialainen jalkapalloilija, pelipaikaltaan hyökkääjä. Dondinho tunnetaan kuitenkin parhaiten Pelén isänä. Uransa aikana Dondinho pelasi Fluminensessa ja Atlético Mineirossa. Hän teki 893 maalia 775 pelissä.


title: Peurat

text: Peurat ("Capreolinae", aiemmin "Odocoileinae") on sorkkaeläimiin kuuluva hirvieläinten heimon alaheimo, johon luetaan 9 sukua ja 22 lajia. Siitä on käytetty myös nimeä varsinaiset hirvet erotukseksi jalohirvistä ("Cervinae"). Nisäkäsnimistötoimikunta on ehdottanut, että alaheimon suomenkieliseksi nimeksi vaihdettaisiin "kauriit".


title: Peurat

text: Peurojen asuinympäristöä ovat pääasiassa taajat ja harvat metsät, mutta jotkin lajit elävät myös tundralla ja avoimilla ruohoaroilla. Peuroilla on pienempi pötsi kuin jalohirvillä, joten ne syövät enimmäkseen lehtiä, versoja, ruohoja ja muita ruuansulatuksessa helposti hajoavia kasvinosia. Tällaista vähän selluloosaa sisältävää ravintoa on saatavilla rajoitetusti, mistä johtuen useimmat peuralajit eivät elä suurissa laumoissa. Esimerkiksi metsäkaurisuros hallitsee yksin reviiriään ja pyrkii aggressiivisesti estämään muita uroksia saapumasta sinne.


title: Peurat

text: Peuroja elää luonnonvaraisina lähes kaikkialla maapallolla Saharan eteläpuolista Afrikkaa ja Oseaniaa lukuun ottamatta. Suomessa elää luonnonvaraisena neljä peurojen alaheimoon kuuluvaa lajia: hirvi, metsäkauris, peura ja valkohäntäpeura. Hirvi on näistä lajeista selvästi kookkain. Kaikki Suomen peuralajit ovat riistaeläimiä. Kuusipeura ei nimestään huolimatta kuulu peuroihin vaan jalohirviin.


title: Håkan Hardenberger

text: Håkan Hardenberger (s. 1961) on ruotsalainen trumpetisti. Hän aloitti soitonopintonsa lapsena Malmössä ja jatkoi niitä Pariisissa sekä Los Angelesissa. Hän on esiintynyt useiden tunnettujen orkesterien kanssa. Hänen ohjelmistoonsa kuuluu monipuolisesti eri aikakausien musiikkia barokkisäveltäjien teoksista Arvo Pärtin ja Mark-Anthony Turnagen kaltaisten nykysäveltäjien teoksiin.


title: Débora Halász

text: Débora Halász on brasilialainen pianisti ja cembalisti. Hän debytoi São Paulon osavaltion sinfoniaorkesterin kanssa 15-vuotiaana. Hän on levyttänyt Heitor Villa-Lobosin pianotuotannon ja cembalistina Carlos Seixasin musiikkia. Hän on soittanut myös duossa miehensä, kitaristi Franz Halászin kanssa.


title: Hyaloklastiitti

text: Hyaloklastiitti on veden- tai jäänalaisissa tulivuorenpurkauksissa muodostunut kivilaji. Se koostuu vulkaanisesta lasista, sen muuttumistuotteista, mineraalifragmenteista ja autigeenisistä mineraaleista. Hyaloklastiittien vulkaaninen lasi on tavallisesti koostumukseltaan basalttista, ja sitä kutsutaan sideromelaaniksi. Happamat hyaloklastiitit ovat harvinaisia, niitä esiintyy ainakin Islannissa ja Ponzan saarella Italiassa.


title: Hyaloklastiitti

text:
Vulkaaninen lasi on hyvin epästabiili yhdiste, ja se muuttuu helposti palagoniitiksi altistuessaan vesipitoisille liuoksille. Palagoniitti koostuu useista pääasiassa erilaisista smektiittimineraaleista, mutta se sisältää myös jonkin verran muita mineraaleja. Palagoniitti se on basalttisen lasin ensimmäinen stabiili muuttumistuote. Palagonisaatiossa sideromelaanista häviää tiettyjä komponentteja, jotka voivat kiteytyä, ja muodostaa sekundaarisia, ns. autigeenisiä mineraaleja. Tällaisia mineraaleja ovat esimerkiksi erilaiset savimineraalit, kalsiitti ja opaali.
Hyaloklastiitti koostuu kulmikkaista, vaihtelevankokoisista klasteista, joissa on usein kaasukuplien jättämiä reikiä. Klasteja ympäröi tavallisesti palagoniittinen muuttumisreunus. Hyaloklastiitti on väriltään tummanruskeaa tai lähes mustaa, ja se muistuttaa asultaan iskostunutta sedimenttiä.
Hyaloklastiittia muodostuu, kun basalttista laavaa purkautuu veden- tai jään alla, ja se joutuu kosketuksiin kylmän veden kanssa, jolloin se jähmettyy ja breksioituu hyvin nopeasti.


title: Hyaloklastiitti

text: Sellaista vulkaanisen lasin kerrostumaa, joka on hyvin pitkälle palagonisoitunut, kutsutaan palagoniittituffiksi.


title: Hyaloklastiitti

text: Hyaloklastiitteja ja palagoniittituffeja esiintyy kaikkialla maailmassa, missä tapahtuu veden- tai jäänalaisia tulivuorenpurkauksia. Esimerkiksi Islannissa erilaiset hyaloklastiittimuodostumat ovat hyvin yleisiä.


title: Radio Popular

text: Radio Popular on portugalilainen kodinelektroniikka myyvä kauppaketju.


title: Radio Popular

text: Radio Popular-myymälöitä oli 31 ympäri Portugalia vuonna 2008. Ensimmäinen Radio Popular liike avattiin vuonna 1974 Portoon. Vuonna 2006 Radio Popular laajeni Espanjan puolelle Vigo-kaupunkiin. Enpanjanlaisten liikkeiden nimi on Hiper Planet.


title: Isokonnantatar

text: Isokonnantatar ("Bistorta officinalis", aikaisemmin "Bistorta major" ja "Polygonum bistorta") on Suomessa rauhoitettu ja erityisesti suojeltu koristeellinen tatarkasvi.


title: Isokonnantatar

text: Monivuotinen konnantatar kasvaa 20–80 cm korkeaksi. Juurakko on pitkä, koukeroinen ja hento. Konnantattaren varsi on tavallisesti yksivartinen. Lehdet ovat pitkäruotisia, puikeita, hertta- tai pyöreätyvisiä. Ylemmät lehdet ovat kapean kolmiomaisia. Konnantattaren kukinto on vaalenanpunainen, paksu tähkä.


title: Isokonnantatar

text: Aikaisemmin isokonnantatar tunnettiin nimellä konnantatar ja luokiteltiin pihatatarten laajaan sukuun nimellä "Polygonum bistorta".


title: Isokonnantatar

text: Isokonnantattaren pääesiintymisalue ulottuu Etelä- ja Keski-Euroopasta itään Baikaljärvelle saakka. Fennoskandiassa lajin alkuperäiset esiintymät keskittyvät Äänisjärven ympäristöön ja Kuolan niemimaalle. Suomessa isokonnantatarta pidetään muinaistulokkaana, mutta kasvin ainoa luontainen kasvupaikka Suomessa lienee Loimaalla. Istutettuja tai satunnaisesiintymiä isokonnantattaresta tunnetaan lähes koko maasta. Osa esiintymistä ovat sotatulokkaita.


title: Isokonnantatar

text: Alkuperäisiä kasvupaikkoja isokonnantattarelle ovat lähde- ja lettokorvet, lettomaiset suot ja kosteat ja rehevät niityt.


title: Isokonnantatar

text: Isokonnantatar on vanha lääke- ja koristekasvi. Kasvin juurta on aikaisemmin käytetty mm. karjan lääkkeenä.


title: Koripallon Bundesliiga

text: Koripallon Bundesliiga (Basketball-Bundesliga) on Saksan pääsarja koripallossa.


title: Koripallon Bundesliiga

text: Sarja perustettiin vasta vuonna 1966, mutta koripallon mestaruudesta oli Saksassa pelattu jo vuodesta 1939 lähtien. Ensimmäisen Saksan mestaruuden voitti LSV Spandau vuonna 1939. Eniten mestaruuksia on TSV Bayer 04 Leverkusenilla, joka on voittanut Saksan mestaruuden 14 kertaa. Ensimmäisen kerran sarjassa oli 18 joukkuetta kaudella 2006–2007.


title: Titus Quinctius Flamininus

text: Titus Quinctius Flamininus (228 eaa. – 174 eaa.) oli roomalainen sotilas ja poliitikko. Hän kuului patriisisukuun ja osallistui sotatribuunina toiseen puunilaissotaan kenraali Marcus Claudius Marcelluksen joukoissa Etelä-Italiassa. Flamininus toimi konsulina vuonna 198 eaa. Sextus Aelius Paetus Catuksen kanssa. Hän oli tällöin vain 30-vuotias, kun yleensä konsulin täytyi olla vähintään 40 vuotta täyttänyt.


title: Titus Quinctius Flamininus

text: Kun Flamininus oli prokonsulina vuonna 197, hän lähti Thessaliaan, Kreikkaan taistelemaan Makedonian kuningasta Filippos V:tä vastaan. Flamininuksen joukot voittivat Filippoksen armeijan ratkaisevassa Kynoskefalain taistelussa ja päättivät näin toisen makedonialaissodan. Vuoden 196 eaa. Isthmian kisoissa Flamininus julisti kaikki Kreikan valtiot vapaaksi Makedonian vallasta. Kaksi vuotta myöhemmin Flamininus palasi Roomaan, missä hän vietti suuren triumfin. Tämän jälkeen hän toimi vielä useissa viroissa, muun muassa kensorina 189 eaa.


title: Titus Quinctius Flamininus

text: Flamininus kuoli vuonna 174 eaa. Hän ihaili suuresti kreikkalaista kulttuuria.


title: We Sweat Blood

text: We Sweat Blood on Danko Jonesin albumi, joka julkaistiin 21. lokakuuta 2003. Siitä julkaistiin Yhdysvalloissa uusintajulkaisu 19. huhtikuuta 2005, jolla on myös kappaleet ”Lovercall” ja ”Sound of Love”.


title: Varaventtiili

text: Varaventtiili () on Valentin Vaalan ohjaama suomalainen mustavalkoelokuva vuodelta 1942. Se on tyyliltään romanttinen komedia. "Varaventtiili" on ensimmäinen Suomi-Filmin elokuva, joka kuvattiin kokonaisuudessaan jatkosodan puhkeamisen jälkeen.


title: Varaventtiili

text: Tarina pohjautuu kirjailija Hilja Valtosen vuonna 1926 ilmestyneeseen romaaniin "Nuoren opettajattaren varaventtiili", josta oli elokuvan teon alkuvaiheessa otettu jo kahdeksan painosta. Näytelmän päiväkirjamainen kerronta sijoittuu ajanjaksoon 11.7.1923 – 31.5.1924. Elokuvasovitus on siirretty kuvausaikaan, kuitenkin siten ettei sota näy eikä kuulu. Käsikirjoitus on Yrjö Kivimiehen, mutta Vaala teki siihenkin vielä muutoksia: alun hän muokkasi uudelleen ja lisäsi loppupuolelle kolme jaksoa: Eino katsoo haudankaivajan sairasta tytärtä, Rauhan ja Oskarin suhde selviää, ja vielä seurantalon eteisessä sattuva lyhyt kohtaus, jossa neiti Iippo yllyttää Aholan Fransua lähentelemään Liisaa.


title: Varaventtiili

text: Elokuvan on äänittänyt Harald Koivikko ja kuvauksesta vastasi Eino Heino. Lavastukset teki Ville Hänninen ja musiikin sävelsi Harry Bergström. Ensi-ilta oli 22. maaliskuuta 1942 Helsingin Scalassa ja Kino-Palatsissa sekä useissa maaseututeattereissa.


title: Varaventtiili

text: Elokuva kuvattiin talvella 1942 Kauhajoen kirkonkylässä.


title: Varaventtiili

text: Hiljattain valmistunut savolaisopettajatar Liisa Harju matkustaa Pohjanmaalle töihin Latomeren pitäjässä sijaitsevaan maalaiskouluun. Perillä hän tutustuu opettajatovereihinsa Rauhaan ja Oskariin. Liisa joutuu riitoihin koulun johtajaopettaja Iipon ja tämän tärkeilevän vaimon kanssa. Liisan elämään astuu sittemmin romanssi, mutta jääräpäiset pohjalaiset eivät katso uuden opettajattaren toimintaa hyvällä. Iippojen mustasukkainen tytär taas piirittää lääkäri Korpista, jolla on romanttista säpinää Liisan kanssa. Apteekkarin nimipäiväkutsuilla Liisa tanssii Einon kanssa ja herättää sekä myönteistä että kielteistä huomiota soittamalla pianoa ja laulamalla kepeän schlagerin. Myöhemmin hän saa apteekkarin innostumaan kulttuuriharrastuksesta ja järjestämään "Pohjalaisia"-näytelmän, jossa Liisa on itsekin mukana. ”Varaventtiilinään” Liisa käyttää päiväkirjaansa. Reipas ja myönteinen Liisa voittaa lopulta kaikki vastoinkäymiset ja vastaa Einon rakkaudentunnustukseen.


title: Varaventtiili

text: Aikalaiskriitikoiden yleistä asennetta kuvannee erään kriitikon näkemys Suomen Sosialidemokraatissa: ”Varaventtiili on laatuunkäypä elokuva, josta ei voi sanoa muuta kuin ettei suomalainen elokuva ole sen kautta ottanut tavanomaista askelta eteenpäin joskaan nyt ei taaksepäinkään”. Naispääosan esittäjän Lea Joutsenon suoritusta kiiteltiin hyväksi muutoin melko latteaksi luonnehditussa teoksessa.


title: Varaventtiili

text: Ensi-iltaan "Varaventtiili" tuli maaliskuussa, varsin pian kuvausten päätyttyä. Elokuvan yleisömenestys oli vuoden 1942 toiseksi paras – edelle meni niukasti vain syyskaudella nähty "Puck".


title: Scream/Childhood

text: Scream/Childhood on single, joka julkaistiin Michael Jacksonin albumilta "HIStory: Past, Present and Future, Book I" vuonna 1995. A-puolen kappale on Scream ja B-puolen Childhood.


title: Scream/Childhood

text: Screamin Jackson esittää yhdessä sisarensa Janet Jacksonin kanssa. Kappaleesta tehty musiikkivideo pitää yhä hallussaan maailman kalleimman musiikkivideon ennätystä. Kappaleen Jacksonit sanoittivat ja sävelsivät Jimmy Jamin ja Terry Lewisin kanssa.


DC-universumi – alkuperäiset animaatioelokuvat () on Warner Premier-, Warner Bros. Animation- ja DC Comics -yhtiöiden yhteistyöllä luotu suoraan DVD:lle julkaistavia elokuvia.


title: DC-universumi – alkuperäiset animaatioelokuvat

text: DC Comics, Warner Home Video, Warner Bros. Animation ja Emmy-palkittu tuottaja/animaattori Bruce Timm aloittivat tuotannon heinäkuussa 2006. Projektin ideana on luoda DC Comicsin sarjakuvien pohjalta animaatioelokuvia, joissa on mukana ylistettyjä sarjakuvien tekijöitä, käsikirjoittajia ja animaattoreita, sekä tunnettuja ja palkittuja näyttelijöitä. Warner Home Video toimii maailmanlaajuisena levittäjänä ja tarkoituksena on julkaista vähintään kaksi elokuvaa vuodessa.


text: "Pääartikkeli: "


text: Ensimmäinen elokuva Superman: Doomsday julkaistiin 21. syyskuuta 2007 ja se perustui löyhästi vuosien 1992-1993 julkaistuun Death of Superman -sarjakuvatrilogiaan. Sen pääosissa ääninäyttelivät Adam Baldwin (Teräsmies), Anne Heche (Lois Lane) ja James Marsters (Lex Luthor). Elokuva sai enimmäkseen positiivista palautetta erityisesti taiteellisuudesta ja teknisestä puolesta, mutta elokuvan kesto oli juoneen nähden liian lyhyt. Doomsday palkittiin Golden Reelilla vuonna 2008 parhaasta musiikista suoraan DVD:lle julkaisun kategoriassa.


text: Oikeuden Puolustajat: Uusi rintama oli toinen julkaistu elokuva, joka perustui Darwyn Cooken tekemään kuusiosaiseen "" -lyhytsarjakuvasarjaan. 26. helmikuuta 2008 julkaistu elokuva oli edellisen elokuvan tavoin käyttänyt pääosassa tunnettuja näyttelijöitä, kuten David Boreanaz (Hal Jordan/Vihreä Lyhty), Miguel Ferrer (Metsästäjä Marsista), Kyle MacLachlan (Teräsmies), Lucy Lawless (Ihmenainen), Neil Patrick Harris (Salama) ja Jeremy Sisto (Batman). Edellisen elokuvan tavoin se sai enimmäkseen positiivista palautetta ja joidenkin tahojen puolesta pidettiin hieman parempana elokuvana mitä edellinen Superman: Doomsday. Oikeuden Puolustajat: Uusi rintama ei kuitenkaan menestynyt palkintojen suhteen, mutta se sai kolme ehdokkuutta. Vuonna 2008 se huomioitiin Emmylla erinomaisena animaatio-ohjelmana. Vuotta myöhemmin Annie-gaalassa se oli ehdolla parhaaksi suoraan videolle julkaisuksi, sekä Golden Reel -gaalassa parhaasta musiikista suoraan videolle julkaisussa.


text: Kolmas elokuva poikkesi edellisistä sen perustuessa "Batman Begins" ja "Yön ritari" -elokuvien välisiin tapahtumiin. Elokuva julkaistiin 8. heinäkuuta 2008 ja se oli myös poikkeuksellisesti tehty japanilaisen animen tyyliin. Se koostui kuudesta eri lyhytanimaatiosta, jotka muodostivat elokuvan kokonaisuuden. Lisäksi jokaisessa lyhytanimaatiossa käytettiin erilaista animointityyliä. Elokuvan vastaavan tuottajan Bruce Timmin mukaan tarkoitus ei ollut pelkästään hakea uudenlaista ulkonäköä Batmanille vaan myös kuvata Gotham Citya kokonaisuutena. Japanilaisen Studio 4°C -animointistudion myötä se kyettiin toteuttamaan. Tuotannossa olivat mukana muun muassa käsikirjoittajina Brian Azzarello, David S. Goyer ja Greg Rucka. Äänirooleissa puolestaan kuultiin jo yli kymmenen vuotta Batmanin äänenä toiminut Kevin Conroy, sekä Screen Actors Guild Awardsilla palkittu Gary Dourdan (Crispus Allen), David McCallum (Alfred), Ana Ortiz (Anna Ramirez) ja Parminder Nagra (Cassandra). Arvosteluissa se sai kohtuullista palautetta, erityisesti visuaalinen toteutus sai paljon positiivista palautetta, mutta lyhytanimaatioiden juonet yhdistettynä keskenään eivät saaneet suurta arvostusta. Palkintojen suhteen se sai pelkästään ehdokkuuksia. Edellisten elokuvien tavoin se oli ehdolla parhaasta musiikista Golden Reel -gaalassa, jonka se myös voitti. Lisäksi se oli ehdolla vuoden 2009 Annie-gaalassa parhaana suoraan videolle julkaisuna ja elokuvasävellyksestä.


text: Ihmenaiseen perustuvassa elokuvassa keskityttiin pääosin kertomaan hahmon synnyintarina, sekä miten hahmosta tuli huomattava supersankaritar. Se perustui löyhästi 1980-luvun lopun George Pérezin tekemään "Gods and Mortals" sarjakuvaan. Elokuva esitettiin jo helmikuussa Wondercon ’09:ssä, mutta varsinainen julkaisupäivä oli 3. maaliskuuta 2009, jonka jälkeen se on saanut positiivista palautetta kokonaisuutena. Käsikirjoituksesta vastasi Michael Jelenic, joka sitä ennen kirjoitti elokuvan tarinan yhdessä 2000-luvulla Ihmenaisen sarjakuvia käsikirjoittaneen Gail Simonen kanssa. Elokuvan ohjasi Lauren Montgomery, joka ohjasi ensimmäisen elokuvan Superman: Doomsdayn yhdessä Brandon Viettin ja Bruce Timmin kanssa. Äänirooleissa toimivat tällä kertaa Keri Russell (Ihmenainen), Nathan Fillion (Steve Trevor), Alfred Molina (Ares), Rosario Dawson (Artemis), Virginia Madsen (Hippolyta) ja Oliver Platt (Hades).


text: Viidentenä julkaisuna on Vihreään Lyhtyyn ja erityisesti Hal Jordaniin perustuva elokuva, joka julkaistiin 28. heinäkuuta 2009. Elokuvan ohjaaja Lauren Montgomery kertoi virallisen sivuston haastattelussa juonen olevan eräänlainen "Training Day" -elokuvan tyylinen, jossa kokenut Vihreä Lyhty Sinestro saa parikseen nuoren Hal Jordanin. Vielä kokematon Jordan huomaa veteraanin olevan erään Vihreitä Lyhtyjä vastaan olevan salaliiton johtaja. Äänirooleissa kuullaan Christopher Meloni (Hal Jordan), Victor Garber (Sinestro), Michael Madsen (Kilowog) ja Tricia Helfer (Boodikka). Käsikirjoituksesta vastaa Alan Burnett, joka oli aikaisemmin käsikirjoittamassa Batman: Gothamin ritari elokuvaa.


text: Elokuva ei saavuttanut tarvittavaa kaupallista menestystä, jonka myötä sen suunnitteilla ollut jatko-osa peruttiin. Elokuva sai kuitenkin yhden ehdokkuuden vuonna 2010 Annien kategoriassa ”Paras suoraan videolle julkaisu”.


text: Viralliseksi nimeksi annettu "Superman/Batman: Public Enemies" -elokuva oli aluksi huhuttu perustuvan samannimiseen "Superman/Batman" -sarjakuvaan ja erityisesti Jeph Loebin käsikirjoittamiin tarinoihin. Sitä se myös oli ja elokuvan juoni keskittyi pääpiirteisesti Superman/Batman sarjakuvan kuuteen ensimmäiseen numeroon, jossa Teräsmies ja Batman joutuvat tekemään yhteistyötä, kun Yhdysvaltain presidentti Lex Luthor käyttää hyväkseen tulevan kryptoniitti-asteroidin lähestymisen maaplaneetalle lavastaakseen Teräsmiehen syylliseksi ja julistaa miljardin dollarin löytöpalkkion Teräsmiehestä ja hänen ”apulaisestaan” Batmanista. Tämän myötä supersankarit ja superrikolliset ryhtyvät jahtaamaan kaksikkoa, joiden täytyy tehdä yhteistyötä ja hakea lisäapua pysäyttääkseen asteroidin, sekä paljastaa Luthorin salajuonen valloittaa enemmän kuin Pohjois-Amerikan."Superman/Batman: Public Enemies" Direct-To-Video Animated Feature Title Confirmed Viitattu 16.3.2009 Elokuva julkaistiin 29. syyskuuta 2009 ja se herätti huomiota ääniroolien valinnoillaan, kun 1990-luvulla Batmanin ja Teräsmiehen omissa animaatiosarjoissa ääninäyttelleet Kevin Conroy, Tim Daly, sekä Lex Luthorin roolissa tuolloin toiminut Clancy Brown uusivat tutut roolinsa. Mukaan oli otettu edellisten elokuvien tavoin tunnettuja näyttelijöitä, kuten "Täydellisistä naisista" tuttu Ricardo Antonio Chavira, Smallvillessa näytellyt Allison Mack, sekä CCH Pounder ja LeVar Burton. Elokuvan ohjasi Sam Liu ja käsikirjoitti Stan Berkowitz.


text: Superman/Batman: Public Enemies DVD:n takakannessa oli maininta tulevasta elokuvasta Justice League: Crisis on Two Earths. Elokuva on ilmestymässä 23. helmikuuta 2010. Tarina pohjautuu perutun Justice League: Worlds Collide elokuvaprojektiin, jonka käsikirjoituksesta vastasi Dwayne McDuffie. Elokuvan tuottajat pyysivät häntä muokkaamaan vanhaa käsikirjoitusta uuteen muotoon, jossa on myös viittauksia Grant Morrisonin tekemään "" -sarjakuvaan.


text: Elokuvassa rinnakkaisuniversumin Lex Luthor toimii sankarin roolissa, kun hän pyytää apua rinnakkaisuniversumista pelastaakseen maailmansa, jossa Ultraman ja erityisesti Owlman on päässyt valloilleen. Äänirooleissa kuullaan muun muassa Mark Harmon, James Woods, Chris Noth, William Baldwin, Gina Torres ja Bruce Davison.


text: Warner Bros. ilmoitti elokuussa "Batman: Gothamin ritari" -elokuvan jälkeen aikovansa tuottaa lisää Batmaniin liittyviä elokuvia. Sittemmin vuoden 2009 lopulla Crisis on Two Earths DVD julkaisun yhteydessä ilmoitettiin "Batman: Under the Hood" olevan Warnerin seuraava projekti, jonka käsikirjoittaa Judd Winick.


text: Myöhemmin helmikuussa 2010 Warner Home Video teki virallisen julkistuksen, jossa se kertoi elokuvan "Batman: Under the Red Hood" perustuvan vuosina 2004–2005 Judd Winickin käsikirjoittamaan samannimiseen sarjakuvatarinaan. Elokuvan ohjaa Brandon Vietti, joka oli aikaisemmin ohjaamassa DC-universumin elokuvasarjan ensimmäistä elokuvaa Superman: Doomsday. Pääosissa kuullaan Bruce Greenwood (Batman), Jensen Ackles (Punahuppu), Neil Patrick Harris (Nightwing), John DiMaggio (Jokeri) ja Jason Isaacs (Ra's al Ghul).


text: "Superman/Batman: Public Enemies" -DVD:n korkean myynnin myötä Warner Bros. julkisti heti lokakuussa tuottavansa sille jatko-osan. Myöhemmin toukokuussa 2010 elokuvan nimeksi julkistettiin Superman/Batman: Apocalypse, joka perustuu edellisen elokuvan tavoin Jeff Loebin tekemään "Superman/Batman" -sarjakuvaan. Juoni perustuu ”The Supergirl from Krypton” -tarinaan. Elokuva julkaistiin 28. syyskuuta 2010.


text: Pääosissa ovat edellisessäkin elokuvassa Teräsmiehen ja Batmanin rooleissa olleet Tim Daly ja Kevin Conroy. Mukana ovat myös Andre Braugher (Darkseid), Summer Glau (Terästyttö) ja Edward Asner, joka uusii Granny Goodnesin roolin, jota hän esitti muun muassa "Teräsmies"-sarjassa. Elokuvan ohjasi Lauren Montgomery ja käsikirjoitti Tab Murphy.


text: Heinäkuussa 2010 San Diego Comic-Con Internationalissa julkistettiin seuraavan elokuvan pohjautuvan Grant Morrisonin tekemään 12-osaiseen All-Star Superman -sarjakuvaan, joka julkaistiin vuosina 2005–2008. Elokuvan käsikirjoituksesta vastasi Dwayne McDuffie, joka jäi myös hänen toiseksi viimeiseksi käsikirjoitukseksi kuoltuaan päivää ennen ensi-iltaa. Elokuva ilmestyi 22. helmikuuta 2011. 21. syyskuussa 2010 elokuvan pääesittäjät julkistettiin, jossa James Denton toimii Teräsmiehenä, Christina Hendricks Lois Lanena, Anthony LaPaglia Lex Luthorina ja Edward Asner Perry Whitea.


text: Warner Home Video julkisti toukokuussa Vihreän Lyhdyn saavan toisen animaatioelokuvan kesäkuussa 2011, jolloin Warner Bros. aikoo julkaista myös näytelmäelokuvan kyseisestä sankarista. Elokuva tulee olemaan Batman: Gothamin ritari elokuvan tyylinen, jossa kuusi lyhytanimaatiota on koottu elokuvaksi. Tarinoissa tulee olemaan mukana hahmoja kuten Abin Sur, Sinestro, Kilowog, Mogo ja Rori Dag. Äänirooleissa esiintyvät Nathan Fillion, Jason Isaacs, Elisabeth Moss, Henry Rollins ja Roddy Piper. Elokuvan ohjaajaksi valittiin Lauren Montgomery, Jay Oliva ja Chris Berkeley.


text: Comics Continuum tapahtumassa julkistettiin yhden tulevista elokuvista pohjautuvan Frank Millerin ja David Mazzucchellin tekemään sarjakuvaan . Elokuvan tulee ohjaamaan Lauren Montgomery ja Sam Liu. Sen oli määrä ilmestyä 27. syyskuuta 2011, mutta se myöhäistettiin lokakuun 18. päivälle, jolloin julkaistaan myös videopeli "". Batmanin nimikkoroolissa kuullaan Ben McKenzie. Muita näyttelijöitä ovat Bryan Cranston (James Gordon), Eliza Dushku (Kissanainen), Katee Sackhoff (Sarah Essen) ja Alex Rocco (Carmine Falcone).


text: WonderCon tapahtumassa maaliskuun lopulla 2011 Bruce Timm julkisti vuoden 2012 ensimmäisen elokuvan olevan "Justice League: Doom". Elokuvan nimi saattaa muuttua ajan kuluessa, mutta alustavasti elokuva on tarkoitus julkaista kyseisellä nimellä. Se tulee perustumaan vuoden 2000 "" tarinaan, jossa Batmanin keräämät tiedot Oikeuden Puolustajien supersankareiden vahvuuksista ja heikkousista joutuvat Ra’s Al Ghulin käsiin. Al Ghul käyttää tietoja hyväkseen tuhotakseen koko supersankariryhmän. Käsikirjoituksesta vastaa Dwayne McDuffie, joka ehti kirjoittaa elokuvan käsikirjoituksen ennen kuolemaansa. "Batman: Year One" -elokuvan bonusmateriaalissa esiteltiin elokuvan aihetta. Ääniohjaaja Romano kertoi roolittaneen aiemmin Justice League -animaatiossa ääninäytelleet näyttelijät tuttuihin rooleihinsa, kuten Kevin Conroy (Batman), Susan Eisenberg (Ihmenainen), Carl Lumbly (Metsästäjä marsista) ja Michael Rosenbaum (Salama). Lisäksi Tim Daly otettiin mukaan vuoden 1996 Teräsmiehen animaatiosarjasta Teräsmiehen rooliin ja Nathan Fillion Vihreän Lyhdyn rooliin.


text: 22. heinäkuuta 2011 Comic-Conin tapahtumassa Bruce Timm julkisti vuoden 2012 elokuvat, joista toinen oli "Superman vs. The Elite". Myöhemmin helmikuussa 2012 George Newbern julkistettiin toimivan Teräsmiehen roolissa, jonka roolissa hän on ollut aikaisemmin muun muassa "Justice League" -animaatiosarjassa, sekä lyhytelokuvassa "Superman/Shazam! – Return of Black Adam". Lisäksi Lois Lanen rooliin valittiin "NCIS Rikostutkijat" -televisiosarjassa näytellyt Pauley Perrette. Elokuvan tarina pohjautuu Joe Kellyn käsikirjoittamaan tarinaan ”What’s So Funny About Truth, Justice and the American Way”, jossa Teräsmies taistelee armotonta ja supervoimia omaavaa ryhmää vastaan nimeltä The Elite. Maaliskuussa 2012 WonderConissa Warner Home Videon edustajat julkistivat elokuvan DVD julkaisemisajankohdaksi 12. kesäkuuta 2012. Myös elokuvan ohjaajaksi paljastettiin Michael Chang, joka on aikaisemmin ohjannut muun muassa elokuvan "", sekä animaatiosarjoja kuten "Teen Titans" ja "Young Justice". Käsikirjoituksesta vastaa Joe Kelly, joka myös teki alkuperäisen sarjakuvan, johon elokuva perustuu.


text: DC Showcase keskittyy lyhytelokuviin, jossa keskitytään DC Comicsin hahmoihin, jotka eivät välttämättä saisi kokopitkää nimikkoelokuvaansa. Kaikki lyhytelokuvat julkaistaan DC-universumi – alkuperäisen animaatioelokuvan DVD:n bonusmateriaalina. Useimmiten elokuva kestää noin kymmenen minuuttia. "Superman/Shazam! – Return of Black Adam" -lyhytelokuvan jälkeen Warner Bros. päätti olla tuottamatta yhtä aktiivisesti lyhytanimaatioita huonon myynnin vuoksi.


text: Ensimmäinen lyhytelokuva julkaistiin "" -elokuvan yhteydessä 23. helmikuuta 2010. Lyhytelokuva keskittyi Aave-nimiseen antisankariin, jonka äänenä oli Gary Cole.


text: Toinen lyhytelokuva kertoo antisankari Jonah Hexistä, joka julkaistaan 27. heinäkuuta 2010 "in" yhteydessä. Hahmon äänenä on Thomas Jane.


text: Tuotantoryhmällä on ollut suunnitteilla Vihreästä Nuolesta kertova elokuva, jonka tarinan on käsikirjoittanut Tab Murphy. Kesäkuussa 2010 Warner Bros. julkisti projektin olevan lyhytelokuva, jonka nimikkoroolissa olisi Neal McDonough. Elokuva julkaistaan 28. syyskuuta 2010 ""n DVD:n bonusmateriaalina.


text: San Diegossa pidetyn Comic-Conin mukaan tuottajat ilmoittivat "Superman/Shazam! – Return of Black Adamin" olevan neljäs lyhytelokuva, joka olisi normaalia pidempi lyhytelokuva ja kestäisi noin 22 minuuttia. Elokuvan äänirooleissa kuullaan "Justice League Unlimitedissakin" ääninäytelleet George Newbern (Teräsmies) ja Jerry O’Connell (Kapteeni Marvel). Lisäksi mukana ovat myös Arnold Vosloo (Musta Adam) ja James Garner (Shazam). Elokuva julkaistaan 9. marraskuuta 2010 DC Showcase Original Shorts Collection DVD:lle, johon on koottu kolme edellistä lyhytelokuvaa.


text: Vastaava tuottaja Bruce Timm kertoi helmikuussa 2011 Kissanaisen saavan oman lyhytelokuvansa "Batman: Year One" -elokuvan julkaisun yhteydessä. Nimikko roolissa oli Eliza Dushku.


text: George Pérezin ja Marv Wolfmanin 1980-luvun "Teinititaanit"-sarjakuviin perustuvan elokuvan oli tarkoitus alun perin olla kolmas tuotanto DC:n projektissa. Käsikirjoittaja Marv Wolfmanin mukaan elokuvan tuotanto jäi kesken, koska Warner Home Video epäili ettei elokuva saisi tarpeeksi kiinnostusta, jotta siitä tulisi kaupallisesti kannattava julkaisu. Sittemmin elokuva oli siirretty ilmestymään vuodelle 2010 mikäli tuotannon jatkaminen olisi onnistunut. Huhtikuussa 2010 vastaava tuottaja Bruce Timm kertoi elokuvan tuotannon keskeytyneen.


text: Juoni olisi perustunut George Pérezin ja Marv Wolfmanin 1980-luvulla tekemään samannimiseen sarjakuvatarinaan "Teen Titans: The Judas Contract". Tarinassa Deathstroke palkkaa psykopaattisen supervoimilla varustetun teini-ikäisen tytön nimeltä Terra, jonka hän lähettää vakoilemaan Teinititaaneja saadakseen selville heidän salaiset henkilöllisyydet.


text: Elokuvista Wonder Woman ja Green Lantern: First Flight oli tarkoitus tuottaa jatko-osat, mutta niiden hidas myynti ei ollut Warner Bros. yhtiön mieleen, jonka vuoksi tuotantoryhmä joutui keskeyttämään projektit. Vastaavan tuottajan Timmin mukaan mikäli Wonder Woman olisi menestynyt paremmin he olisivat tuottaneet jatko-osan lisäksi Batgirlistä elokuvan "Batgirl: Year One".


title: Eddie Constantine

text: Eddie Constantine (oik. "Edward Constantinowsky"; 29. lokakuuta 1917 – 25. helmikuuta 1993) oli amerikkalaissyntyinen laulaja ja näyttelijä, joka työskenteli valtaosan urastaan Euroopassa.


title: Eddie Constantine

text: Constantinen vanhemmat olivat tulleet Venäjältä emigrantteina. Constantine tuli tunnetuksi Ranskassa esitettyään 1950–1960-lukujen vaihteessa etsivä Lemmy Cautionia useissa B-elokuvissa. Hän uusi Lemmy Cautionin roolin Jean-Luc Godardin "Alphavillessa", josta hänet kenties muistetaan parhaiten. Myöhemmin Constantine esiintyi muun muassa Rainer Werner Fassbinderin ("Warnung vor einer heiligen Nutte", "Welt am Draht" ja "Kolmas sukupolvi"), Mika Kaurismäen ("Helsinki Napoli All Night Long") ja Lars von Trierin ("Europa") elokuvissa. Vuonna 1970 hän esitti italialaista anarkistia Errico Malatestaa Peter Lilienthalin elokuvassa "Malatesta". Constantinen viimeinen merkittävä rooli oli jälleen Lemmy Caution Godardin elokuvassa "Saksa vuonna 90 yhdeksän nolla" (1991).


title: Born a Lion

text: Born a Lion on Danko Jonesin albumi, joka julkaistiin 23. kesäkuuta 2002. Levyllä vierailee Tara MacLean, joka toimii taustalaulajana kappaleella ”Love is Unkind”.


title: Cooperiitti

text: Cooperiitti on harvinainen platina-palladium-nikkelisulfidimineraali. Se on tärkeä platinamalmimineraali. Se on nimetty löytäjänsä, R. A. Cooperin mukaan, joka kuvaili sen ensimmäisenä vuonna 1928 Etelä-Afrikasta.


title: Imperial Brands

text: Imperial Brands plc (aiemmin Imperial Tobacco Group plc) on brittiläinen tupakkayhtiö. Maailmanlaajuisella markkinaosuudella mitattuna se on maailman neljänneksi suurin savukevalmistaja. Imperial Brandsin pääkonttori sijaitsee Englannin Bristolissa. Yhtiö on listattu Lontoon pörssiin.


title: Imperial Brands

text: Imperial Tobaccon perustamisen taustalla oli yhdysvaltalaisen suuren tupakkayhtiön American Tobacco Companyn laajentumisen torjuminen. Yhtiö oli yrittänyt johtajansa James Buchanan Duken johdolla hankkia itselleen brittiläisiä tupakkayhtiöitä, mikä herätti suurta vastustusta.


title: Imperial Brands

text: Vastarinta johti Duken vetäytymiseen, jolloin kolmentoista perheomisteisten brittiläisten tupakkayritysten johdot tapasivat Willsin, Playersin ja Lambert & Butlerin johdolla. Yritykset päättivät perustaa joulukuussa 1901 Imperial Tobacco Company Limitedin.


title: Imperial Brands

text: Vuonna 1902 Imperial Tobacco ja American Tobacco Company sopivat uuden yhteisyrityksen perustamisesta, näin syntyi British American Tobacco Company. American Tobacco myi osuutensa yrityksestä jo 1911, mutta Imperial Tobacco säilytti osuutensa aina vuoteen 1980 asti.


title: Imperial Brands

text: 1960-luvulta alkaen Imperial Tobacco Company pyrki laajentumaan monialaistumalla, jolloin tupakkatuotteiden merkitys yritykselle väheni. Vuonna 1973 yritys muutti nimensä Imperial Groupiksi. Sen omistukseen kuului tällöin muun muassa ravintolaketjuja ja ruoka- ja juomayhtiöitä. Tupakkatuotteiden kysynnän yleinen vähentyminen johti vuonna 1981 suuriin organisaatiomuutoksiin. Hallintoa keskitettiin ja neljä tupakkatehdasta jouduttiin sulkemaan.


title: Imperial Brands

text: Vuonna 1986 Hanson Trust plc osti Imperial Groupin. Hansonin omistuskauden aikana Imperial keskittyi jälleen tupakkatuotteiden myyntiin ja valmistukseen. Muut yhtiön toiminnot myytiin pois.


title: Imperial Brands

text: Lokakuussa 1996 Hanson oli vetäytynyt yhtiöstä ja itsenäisenä toimijana Imperial Tobacco Group plc listattiin Lontoon pörssiin. Vuonna 1997 Imperial osti maailman suurimman savukepaperivalmistajan Rizlan. Vuonna 2003 yhtiö osti silloin maailman neljänneksi suurimman tupakkayhtiön, saksalaisen Reemtsman. Reemtsman oston myötä Imperial sai haltuunsa tuotemerkkejä, kuten Davidoffin ja Westin. Yhdysvaltain tupakkamarkkinoille Imperial laajentui ostamalla vuonna 2007 maan neljänneksi suurimman savukevalmistajan Commonwealth Brandsin.


title: Imperial Brands

text: Nuuskamarkkinoille Imperial laajentui vuonna 2005 kun se osti osuuden ruotsalaisesta Skruf Snus -yhtiöstä. Heinäkuussa 2008 Imperial Tobacco ilmoitti lunastavansa loputkin Skrufin osakkeista.


title: Imperial Brands

text: Imperial Tobacco Group plc muutti nimensä Imperial Brands plc:ksi helmikuussa 2016 saatuaan muutokselle yhtiökokouksen hyväksynnän. Yhtiö oli tiedottanut nimenmuutoksesta jo aiemmin joulukuussa.


title: Imperial Brands

text: Imperial Brandsin liiketoiminta on jaettu viiteen eri tuoteryhmään: "Imperial Tobacco" -ryhmän alla ovat suurin osa konsernin tärkeimmistä tupakkatuotteista, kuten Davidoff, West ja Reemtsma. "Tabacalera" on puolestaan Madridssa päämajaansa pitävä, konsernin premium-sikarituotteista vastaava yksikkö. "ITG Brands" koostuu yhtiön entisestä Yhdysvaltain-liiketoiminnasta ja siihen on yhdistetty Reynolds Americanin hankinnan myötä Imperial Brandsille tullut tupakkaliiketoiminta. ITG Brandsin tärkeimpiin tuotteisiin kuuluvat muun muassa tuotemerkit Winston, Kool ja Salem. Konsernin sähkötupakkaan liittyvästä kehityksestä vastaa Amsterdamissa päämajaansa pitävä "Fontem Ventures". Imperial Brands omistaa lisäksi enemmistön Euroopassa toimivasta "Logista-jakeluyhtiöstä", joka on listattu Madridin pörssiin.


title: John Dunning (kirjailija)

text: John Dunning (s. 1942) on yhdysvaltalainen kirjailija, joka on kirjoittanut sekä jännitys- että tietokirjallisuutta. Tietokirjailijana hän on erikoistunut vanhoihin radio-ohjelmiin, ja on julkaissut aiheesta kaksi hakuteosta. Useimpien Dunningin salapoliisiromaanien päähenkilönä on entinen poliisi ja nykyinen kirjakauppias Cliff Janeway.


title: Kathy Reichs

text: Kathy Reichs (oik. Kathleen Joan Toelle Reichs, s. 7.7.1948) on yhdysvaltalainen oikeusantropologi ja kirjailija. Hän on tunnettu Temperance Brennan -romaanisarjastaan, johon televisiosarja Bones osin perustuu.


title: Kathy Reichs

text:
Kathleen Joan Reichs syntyi vuonna 1948 Chicagossa, Yhdysvalloissa. Hän opiskeli
Northwestern-yliopistossa, jossa hän väitteli tohtoriksi antropologiassa vuonna 1975. Reichs on yksi kaiken kaikkiaan 77 Yhdysvaltain Oikeusantropologian lautakunnan auktorisoimasta antropologista. Hänen työnsä oikeusantropologina on vienyt muun muassa todistamaan Yhdistyneiden Kansakuntien kansanmurhan tribunaalissa Ruandassa, tunnistamaan joukkohaudan uhreja Guatemalassa ja tunnistamaan toisen maailmansodan uhreja. Reichs on myös opettanut FBI-agentteja
ihmisten jäännösten käsittelyssä. Hänen kokemuksensa oikeusantropologina ovat inspiraationa hänen kirjoittamilleen trillereille. Tällä hetkellä Reichs jakaa aikansa Charlotten (Pohjois-Carolina) ja Montrealin (Quebec) välillä ja toimii Pohjois-Carolinan yliopiston antropologian laitoksen professorina.


title: Kathy Reichs

text:
Brennan-romaanisarja kertoo oikeusantropologi ja kirjailija Temperance Brennanin vaiheista. Teoksia on käännetty kaikkiaan 29 kielelle. Suomessa sarjaa kustantaa WSOY. Lisäksi televisiosarja Bones perustuu osin Reichsin Brennan-romaaneihin. Reichs on sarjan tuottaja voidakseen tarkkailla sarjan tiedeaspektin totuudenmukaisuutta ja on myös itse näytellyt pienen osan kyseisessä sarjassa.Reichs on kirjoittanut lukuisia artikkeleita antropologian alan teoksiin vuodesta 1983 ja muihin julkaisuihin
vuodesta 1984 lähtien. Reichsin bibliografiaan kuuluu myös useita akateemisia julkaisuja. Näiden lisäksi Reichs
on kirjoittanut myös muista aiheista, kuten kreationismin evoluutiosta.


title: Steve Howe

text: Stephen James ”Steve” Howe (s. 8. huhtikuuta 1947 Lontoo) on brittiläinen kitaristi.


title: Steve Howe

text: Howe tunnetaan parhaiten progressiivisen rock -yhtyeen Yesin kitaristina ja hän on myös säveltänyt yhtyeen musiikkia sekä yksin että yhdessä muiden jäsenten kanssa.


title: Steve Howe

text: Ensimmäisen kitaransa Howe sai 12-vuotiaana opetellen itse soittamaan levyjä kuuntelemalla. Hän ihaili Chet Atkinsia, Les Paulia sekä Frank Beecheria, joka oli Bill Haleyn taustayhtyeen His Cometsin kitaristi.


title: Steve Howe

text: Howe on voittanut viisi kertaa peräkkäin Guitar Player -lehden äänestyksen sarjassa "Best Overall Guitarist". 1981 hänet valittiin ensimmäisenä lehden "Gallery Of Greats" -kunnialistaan. Muut listalla ovat Steve Morse ja Eric Johnson.


title: Steve Howe

text: Ensimmäiseen yhtyeeseen The Syndicats hän liittyi vuonna 1963 ja oli siinä kaksi vuotta. 1965 Howesta tuli rhytm&blues-yhtye The In Crowdin kitaristi. Yhtyettä johti laulaja Keith West. Tämä yhtye teki kaksi singleä, minkä jälkeen sen kokoonpano muuttui ja Steve Howe jäi ainoaksi kitaristiksi. Yhtyeen nimeksi muutettiin Tomorrow’ksi tyylin muuttuessa psykedeeliseksi. Yhtye teki vahvan singlen "My White Bicycle" ja edelleen albumin "Tomorrow". Howe oli mukana Keith Westin soolohittisinglellä "Excerpt from Teenage Opera". Tomorrow-yhtye esiintyi muutaman kerran nimellä Keith West & Tomorrow, koska promoottorit kiinnittivät huomionsa hittiin vaatien vastahakoista yhtyettä soittamaan sitä, vaikkakin esiintymispalkkiot nousivatkin 150 punnasta 400 puntaan. Yhtye hajosi psykedelisen tyylin huippukauden mentyä.


title: Steve Howe

text: Vuonna 1968 hän perusti ensimmäisen oman yhtyeensä The Bodast. Se sai managereikseen Deep Purplen asioita hoitaneet managerit Tony Edwards-John Colettan. Tähän aikaan Howelle tarjottiin paikkaa yhtyeistä The Nice ja Jethro Tull, mutta hän kieltäytyi, kuten myös rumpali Carl Palmerin ja kosketinsoittaja Vincent Cranen tarjouksesta liittyä perusteilla olleeseen Atomic Roosteriin, koska asiat näyttivät olevan vahvalla pohjalla. Kesken albumin äänitysten tuli tieto, että yhdysvaltalainen MGM-levy-yhtiö lopettaa Englannin toimintansa ja tämän masentamana yhtye hajosi. Howe soitti erilaisissa kiertueiden taustakokoonpanoissa kunnes sai tarjouksen koesoittoon Yesin basistilta Chris Squirelta. Ensimmäisen konserttinsa yhtyeessä hän soitti heinäkuussa 1970 Lontoon Lyceum Ballroomissa. Hän esiintyy yhtyeen "Time & Word" -albumin Yhdysvaltain-painoksen kannessa, vaikka ei soitakaan levyllä vaan kitaristina on vielä Peter Banks. Vuonna 1972 hän auttoi Stone the Crows -yhtyettä tuuraamalla tapaturmassa menehtynyttä Leslie Harveyta jo sovituissa konserteissa.


title: Steve Howe

text: Yesin hajottua 1981 Howe oli mukana Asia-superyhtyeessä yhdessä basisti-laulaja John Wettonin, rumpali Carl Palmerin ja kosketinsoittaja Geoff Downesin kanssa. Yhtyeen ensimmäinen albumi "Asia" oli suuri menestys erityisesti Yhdysvaltojen suurimpana hittinään "Heat of The Moment". Pian erilaiset näkemykset sekä Wettonin alkoholiongelmat turhauttivat Howen ja hän erosi yhtyeestä, mutta on satunnaisesti vieraillut siinä myöhemmin. Vuonna 1982 Howe soitti Dixie Dregs -yhtyeen albumilla "Industrial Standard" Steve Morsen kanssa tämän säveltämän akustisen kitaradueton "Up In The Air".


title: Steve Howe

text:
Hän soitti Yesin" Drama" albumin kokoonpanossa olleen Trevor Hornin tuottamalla Frankie Goes to Hollywoodin 1984 ilmestyneellä albumilla "Welcome to The Pleasuredome" nimikappaleella akustista kitaraa.
GTR yhdessä entisen Genesis-kitaristi Stephen Hackettin kanssa jäi yhteen albumiin "GTR" vuonna 1986 Hackettin halutessa jatkaa soolouraansa. Queen-yhtyeen albumilla "Innuendo" 1991 hän soittaa nimikappaleen akustiset kitaraosuudet.


title: Steve Howe

text: Howe on ollut sittemmin mukana uudelleenkootussa Yesissä sekä erilaisissa sen musiikkiin liityvissä kokoonpanoissa ja projekteissa kuten Anderson-Bruford-Wakeman-Howe sekä yhteistyö Renaissance-laulajan Annie Haslamin kanssa uusintaversiossa Going for the Onen kappaleesta "Turn of The Century". Vuonna 1992 hänen akustinen soolokappaleensa "Masquerade" "Union"-albumilta oli ehdolla Grammy-palkinnon saajaksi parhaana instrumentaaliesityksenä. Hän on tehnyt myös useita sooloalbumeita ja esittää akustisia soolokonsertteja. Hänellä on merkittävä kitaroiden ja sukulaissoittimien kokoelma. Sähkökitarana Howe suosii Gibson ES-175 -mallia.


title: Edvin Lundell

text: Edvin Alexander Lundell () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan Valkoisen Armeijan riveissä muun muassa joukkueenjohtajana.


title: Edvin Lundell

text: Hänen vanhempansa olivat nimismies Emil Edvin Lundell ja Karin Evelina Kuhlefelt. Hänet vihittiin avioliittoon vuonna 1921. Margit Louise Sjögrenin kanssa.


title: Edvin Lundell

text: Lundell kirjoitti ylioppilaaksi Pietarsaaren ruotsalaisesta reaalioppilaitoksesta vuonna 1910 ja liittyi Vaasalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1910 - 1911 ja Saksassa Darmstadtin teknillisessä korkeakoulussa vuoteen 1914 sekä seurasi luentoja Teknillisessä korkeakoulussa Helsingissä vuonna 1920.


title: Edvin Lundell

text: Lundell liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 10. toukokuuta 1916, josta hänet siirrettiin 6. lokakuuta 1916 pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hänet siirrettiin pataljoona rintamalta paluun jälkeen pataljoonan 2. konekiväärikomppaniaan 10. heinäkuuta 1917. Hän suoritti vuonna 1917 moottoriajoneuvokurssin Libaussa ja samana vuonna autokurssin Schaulenissa.


title: Edvin Lundell

text: Lundell astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianvääpeliksi ja myöhemmin joukkueenjohtajaksi aluksi 5. jääkäripataljoonaan ja myöhemmin 3. Jääkärirykmentin 10. jääkäripataljoonan konekiväärikomppaniaan. Hän osallistui sisällissodan taisteluihin Tampereella ja Viipurin ympäristössä.


title: Edvin Lundell

text: Lundell palveli sisällissodan jälkeen edelleen 3. Jääkärirykmentissä, josta muodostettiin myöhemmin ensin Savon jääkärirykmentti 3 ja sitten Uudenmaan rykmentti. Hän toimi rykmentissä III pataljoonan adjutanttina sekä satunnaisesti 3. konekiväärikomppanian päällikkönä. Hänet siirrettiin 20. maaliskuuta 1919 alkaen Sotaministeriön insinööriosastolle, josta hänet siirrettiin 6. kesäkuuta 1919 alkaen Autojoukkoihin, missä hän toimi aluksi varikon ohjaajakoulun ja 24. lokakuuta 1919 alkaen 3. komppanian päällikkönä. Armeijasta hän erosi 26. marraskuuta 1919 ja työskenteli sen jälkeen Tervakosken paperitehtaan tehtaan konttorissa Helsingissä. Myöhemmin hän toimi aluksi vuoromestarina ja myöhemmin apulaisinsinöörinä Tervakoskella. Hän siirtyi 20. maaliskuuta 1926 alkaen apulaisinsinööriksi Kaukaan paperitehtaille.


title: Edvin Lundell

text: Lundell osallistui talvisotaan ylimääräisten harjoitusten aikana (YH) 15. Autokomppanian päällikkönä ja myöhemmin toimistoupseerina IV Armeijakunnan esikunnassa. Välirauhan aikana hän toimi samassa tehtävässä ja jatkosodan puhjettua hänet komennettiin kolmannen pataljoonan komentajaksi Jalkaväenkoulutuskeskus 10:een. Myöhemmin hän toimi Huoltokoulutuskeskuksen Autokomppanian päällikkönä ja 25. Autokomppanian päällikkönä. tänä aikana hän osallistui sotatoimiin Karjalankannaksella ja Itä - Karjalassa. Sotien jälkeen hän toimi insinöörinä G. A. Serlachius Kangas Oy:n palveluksessa.


title: Michael Gothard

text: Michael Alan Gothard (24. kesäkuuta 1939 Lontoo – 2. joulukuuta 1992 Hampstead) oli englantilainen näyttelijä, joka muistetaan parhaiten roolistaan hiljaisena kätyrinä Emile Leopold Locquena James Bond -elokuvassa "Erittäin salainen" (1981).


title: Michael Gothard

text: Michael Gothard syntyi Lontoossa vuonna 1939. Hän matkusti ympäri Eurooppaa tietämättä mitä halusi tehdä elämässään. Hänellä oli useita työpaikkoja, mukaan lukien rakennustyömiehenä. Hän asui yhden vuoden Pariisissa Boulevard Saint-Michelillä Latinalaiskorttelissa. Hän oli jopa lyhyen aikaa mallina, koska hän oli pitkä, mutta hän ei tuntenut oloaan mukavaksi tässä ammatissa. Palattuaan Englantiin hän päätti ryhtyä näyttelijäksi.


title: Michael Gothard

text: Hän esiintyi läpi uransa monissa menestyselokuvissa, mutta hän ei näytellyt päärooleissa. Hänet tunnettiin laajalti syvän ja voimakkaan äänensä ansiosta. Se olikin luultavasti yksi hänen tärkeimmistä ominaisuuksistaan. Hän aloitti uransa näytellen pieniä rooleja useissa TV-sarjoissa ja sitten muutamassa elokuvassa. Hänen ensimmäinen roolinsa oli eräässä scifi-sarjan "Out of the Unknown" jaksossa. Hänellä oli myöhemmin kuuluisa rooli brittiläisessä kauhuelokuvassa "Huuto yössä" (1970), jossa hän näytteli vaarallista sarjamurhaajaa. Hän teki yhden kaikkien aikojen ikimuistoisimmista takaa-ajokohtauksista. Elokuvassa näyttelivät myös Vincent Price, Peter Cushing ja Christopher Lee. Tästä elokuvasta alkoi hänen maineensa kummallisten henkilöhahmojen näyttelijänä.


title: Michael Gothard

text: Yksi Gothardin merkittävimmistä esiintymisistä oli Ken Russellin kauhuelokuvassa "Paholaiset" (1971), jossa hänellä oli rooli fanaattisena noitavainoajana ja manaajana. Elokuvassa näyttelivät Vanessa Redgrave ja Oliver Reed. Hän näytteli myös tosielämän salamurhaajaa John Feltonia elokuvissa "Muskettisoturien seikkailut" (1973) ja "Koston merkki" (1974).


title: Michael Gothard

text: Hän on näytellyt historiallisissa elokuvissa ja brittiläisessä kuningas Arthurista kertovassa televisiosarjassa "Arthur of the Britons" (1972), jossa hänellä oli vakituinen rooli Kaina. Michael Gothard tunnetaan parhaiten roolistaan silmälaseja käyttävänä tappajana Emile Leopold Locquena James Bond -elokuvassa "Erittäin salainen" (1981). Hän ei sano sanaakaan koko elokuvan aikana. Eräässä kohtauksessa hän puhuu puhelimessa autossa, mutta ilman että keskustelua kuullaan. Hän tuli tunnetuksi suurelle yleisölle näytellessään salaperäistä konnaa. Muun muassa tätä roolia pidetään edelleen yhtenä hänen uransa tärkeimmistä, koska hänellä ei ollut mitään suuria rooleja sen jälkeen. Elokuvaohjaaja John Glen kuvaili häntä erittäin hyvänä ja vangitsevana näyttelijänä sekä hyvänä ystävänä.


title: Michael Gothard

text: Hänen esiintyi myöhemmin pienissä rooleissa TV-elokuvassa "Ivanhoe" (1982) ja scifi-kauhuelokuvassa "Tappava yhteys" (1985). Sillä välin hän esiintyi erilaisissa TV-sarjoissa mukaan lukien "Minder" (1985) ja "Hammer House of Mystery and Suspense" (1986). Hän myös näytteli George Lusk TV-elokuvassa "Jack the Ripper" (1988), ja tämä olikin yksi hänen viimeisimpä esiintymisiään brittiläisessä televisiossa. Hänen uransa oli laskussa sen jälkeen, ja hän teki lähinnä vähemmän säännöllistä työtä ja epäonnistuneita tuotantoja. Hän näytteli silloin tällöin pieniä rooleja elokuvissa kuten "Kolumbus - seikkailijoista suurin" (1992). Hänen viimeinen esiintymisensä oli TV-elokuvassa "Frankenstein" (1992).


title: Michael Gothard

text: Hän asui Hampsteadissa kuolemansa hetkellä. Vaikka hänellä oli useita kauniita tyttöystäviä, hän ei ollut koskaan naimisissa.


title: Michael Gothard

text: Hän kärsi vakavasta masennuksesta elämänsä loppupuolella, mutta sairauden yksityiskohtia ei tunneta tarkemmin. Se oli luultavasti pitkällä aikavälillä vähitellen yksinäisyyteen johtanut polku. Hän teki itsemurhan hirttäytymällä kotonaan 1992.


title: Fayetteville

text: Fayetteville voi tarkoittaa seuraavia yhdysvaltalaisia kaupunkeja:


title: Sofiatinden

text: Sofiatinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 237 metriä. Samaan vuorimassiiviin kuuluu myös huipulta hieman länteen päin sijaitseva toinen 1 222-metrinen huippu.


title: Sofiatinden

text: Ensimmäisinä huipulle nousivat Aubrey Le Blond, Emil Imboden ja Josef Imboden itäharjanteen kautta 30. heinäkuuta 1898.


title: Sfinxen

text: Sfinxen on Skandien Lyngsalpenen osassa sijaitseva vuorenhuippu Tromssan kunnassa, Norjassa. Huipun korkeus merenpinnan tasosta on 1 285 metriä. Lähellä koillissuunnassa sijaitsee Nállangáisin korkein 1 595-metrinen huippu ja lounaassa Ellendaltindenin 1 345 metriä korkea huippu. Sfinxenin itäpuolella sijaitsee jäätikkö, Steindalsbreen.


title: Kyhmypallokala

text: Kyhmypallokala ("Monotrete palembangensis", vanh. "Tetraodon palembangensis") on suurikokoinen aasialainen makean veden pallokalalaji. Sitä pidetään joskus akvaarioissa.


title: Kyhmypallokala

text: Kyhmypallokala voi kasvaa lähes 20 cm pitkäksi. Väritys on oranssinkeltaisen ja ruskean täplikäs, silmät punaruskeat. Se on muodoltaan laatikkomainen, ja voi muiden pallokalojen tapaan pullistaa itsensä kaksin- tai kolminkertaiseksi välttääkseen joutumasta syödyksi.


title: Kyhmypallokala

text: Kyhmypallokaloja elää joki- ja järvivedessä Laosissa, Thaimaassa, Malesiassa ja Indonesiassa. Se ei vaaniessaan kaivaudu hiekkaan, joten pohjan materiaalilla ei ole niin väliä, mutta luolat, kasvitiheiköt ja muut piilopaikat ovat sille mieluisia.


title: Kyhmypallokala

text: Kyhmypallokala on melko aggressiivinen laji. Se ei yleensä yritä syödä itseään isompia kaloja, mutta akvaariossa sitä suositellaan pidettäväksi varmuuden vuoksi yleensä erossa muista lajeista. Se ei uiskentele yhtä aktiivisesti ympäriinsä kuin monet muut pallokalat, vaan vaanii saalista ja hyökkää sitten sen kimppuun nopealla syöksyllä. Se kutee jonkun materiaalin pinnalle, toisinaan luoliin. Koiras vartioi mätiä.


title: Kyhmypallokala

text: Kyhmypallokala elää koko ikänsä makeassa vedessä, jonka pitäisi olla keskikovaa (kovuus 8–20 °H) ja neutraalia tai lievästi emäksistä (pH 6,8–7,6). Sopiva lämpötila on 24–28 °C. Kala on herkkä huonolle vedenlaadulle. Kyhmypallokala syö pieniä kuorellisia selkärangattomia: simpukoita, kotiloita ja äyriäisiä. Sen pitää saada kovakuorista ruokaa, koska sen hampaat kasvavat jatkuvasti ja kehittyvät muuten ongelmaksi. Kala on niin rauhallinen, että se kuluttaa vähän, ja usein riittää, että sitä ruokitaan joka toinen päivä.


title: Kyhmypallokala

text: Kyhmypallokalan monissa ruumiinosissa on hermomyrkkyä. Koska se on passiivinen köllöttelijä, eikä välttämättä liikahda muulloin kuin syömään tulleessaan, se ei ole kovin suosittu akvaariokala. Kyhmypallokala kuului 1900-luvulla sukuun "Tetraodon". Samaa tieteellistä nimeä on aiemmin käytetty myös rengaspallokalasta.


title: Tuupovaaran vaakuna

text: Tuupovaaran vaakuna on saanut aiheensa alueen vanhoista kaskimaista ja metsistä, joihin vaakunan paimenpoika tuohitorvineen, kontteineen ja puukkoineen viittaa.


title: Tuupovaaran vaakuna

text: Vaakunan on suunnitellut Kalevi Karlsson, ja se vahvistettiin käyttöön 17. toukokuuta 1957. Vaakunan selitys on ”mustassa kentässä tuohitorvea puhaltava, nouseva, hopeinen paimenpoika; tuohitorvi, kontti ja puukko kultaiset, kädet ja kasvot luonnonvärisiä”. Vaakuna muuttui epäviralliseksi kotiseutuvaakunaksi 2005 kun Tuupovaaran kunta liittyi Joensuun kaupunkiin.


title: Sulfaniilihappo

text: Sulfaniilihappo (CHNOS) on sulfonihappo ja aniliinin johdannainen. Ainetta käytetään erityisesti väriaineiden valmistuksessa ja lääketeollisuudessa.


title: Sulfaniilihappo

text: Sulfaniilihappo on huoneenlämpötilassa kiinteää. Aine reagoi voimakkaasti niin vahvojen happojen kuin emästenkin kanssa. Sulfaniilihapon kuumentaminen yli 290 °C hajottaa yhdisteen, jolloin syntyy hiilidioksidia sekä rikin- ja typen oksideja.


title: Sulfaniilihappo

text: Sulfaniilihappoa voidaan valmistaa sulfonoimalla aniliinia. Aniliini ja rikkihappo reagoivat muodostaen aniliinivetysulfaattia, joka veden eliminaation jälkeen muodostaa sulfonihappoa.


title: Sulfaniilihappo

text: Sulfaniilihappo on tärkeä yhdiste useiden eri atsoväriaineiden valmistuksessa. Lisäksi sulfaniilihappoa käytetään fluoresoivien valkaisuaineiden valmistuksessa sekä muiden orgaanisten yhdisteiden, kuten fenyylihydratsiini-p-sulfonihapon, synteesiin.


title: Canthigaster

text: Canthigaster on meressä elävien pallokalojen suku, johon kuuluu yli 30 lajia. Niillä on ulkoneva, nokkamainen kuono. Sukuun kuuluu useita lajeja, joita pidetään meriakvaariossa. Ne jäävät yleensä alle 10 cm pitkiksi, ja sopeutuvat varauksella myös muiden lajien seuraan - joskus pallokala voi näykkiä muita kaloja tai selkärangattomia.


title: Sinfonia nro 2 (Mozart)

text: Toinen sinfonia B-duuri (KV 17) on peräisin Wolfgang Amadeus Mozartin lapsuudesta. Nykyisin sitä kuitenkin pidetään mahdollisesti hänen isänsä Leopold Mozartin säveltämänä. Teoksen numero Köchelin luettelon kuudennessa painoksessa on "Anhang C 11.02".


title: Sinfonia nro 3 (Mozart)

text: Kolmas sinfonia Es-duuri (KV 18), jota alun perin luultiin Wolfgang Amadeus Mozartin säveltämäksi, on osoittautunut Karl Friedrich Abelin teokseksi. Mozart teki lapsena itselleen kopion Abelin sinfoniasta. Abelin käyttämät kaksi oboeta Mozart on kuitenkin vaihtanut klarinetteihin. Teoksen numero Köchelin luettelon kuudennessa painoksessa on "Anhang A 51".


title: Oikeusaukko

text: Oikeusaukko tarkoittaa, ettei valtion oikeusjärjestyksessä ole sellaista oikeusnormia, jonka perusteella jokin oikeudellinen kysymys voitaisiin ratkaista. Koska tuomareilla ja viranomaisilla on yleensä ratkaisupakko, tulee ratkaisuksi negatiivinen päätös, jos tapaukseen soveltuvaa normia ei ole. Tällaisissa tilanteissa käytetään seuraavia osittain päällekkäisiä periaatteita:


title: Oikeusaukko

text: Tuomioistuin hylkää syytteen, jos tekoa tai laiminlyöntiä ei ole tarpeeksi selkeästi säädetty rangaistavaksi. Viranomainen puolestaan jättää toimenpiteen tekemättä, jos pitää itseään toimivallattomana normin puuttumisen vuoksi. Oikeusaukkoja ilmenee myös sellaisissa tapauksissa, että soveltuva sääntö löytyy, mutta se antaa epätyydyttävän ratkaisun. Tällöin esimerkiksi sääntöä laadittaessa ei ole osattu varautua siihen, että se kattaisi myös kyseessä olevan tapauksen. Tämä ei tarkoita, että oikeusaukoiksi nimitettäisiin kaikkia epätyydyttävinä pidettyjä oikeudellisia tilanteita.


title: Oikeusaukko

text: Oikeusaukon täyttäminen tarkoittaa, että ratkaisija ei teekään negatiivista päätöstä, vaan päätyy jollakin perusteella toisenlaiseen ratkaisuun. Tällöin ratkaisija on etsinyt perustetta esimerkiksi ei-velvoittavista oikeuslähteistä, kuten koti- tai ulkomaisesta oikeuskirjallisuudesta. Hän tulee siten käyttäneeksi oikeusperiaatetta oikeuslähteenä. Ratkaisija joutuu pohtimaan sellaisia oikeusperiaatteita kuten kohtuus, oikeusvarmuus ja sopimusvapaus. Jos perusteet ovat erisuuntaisia, joutuu hän pohtimaan viime kädessä oikeusideologisia kysymyksiä. Ratkaisijan joutuessa näin jatkamaan lainsäätäjän työtä tulee pohdittavaksi myös se pidetäänkö sitä suotavana. Se taas on oikeusideologinen ja oikeuspoliittinen kysymys.


title: Sinfonia C-duuri (Bizet)

text: Georges Bizet'n (1838–1875) sinfonia C-duurissa on vuonna 1855 sävelletty neliosainen orkesteriteos. Se löydettiin arkistoista vasta vuonna 1933. Felix Weingartner johti teoksen kantaesityksen Baselissa 26. helmikuuta 1935. Sinfonia nousi heti suosioon, ja siitä on saatavilla useita levytyksiä.


title: Sinfonia C-duuri (Bizet)

text: Säveltäessään teosta Bizet opiskeli Charles Gounod'n johdolla Pariisin konservatoriossa. George Balanchine teki sinfonian pohjalta baletin.


title: Wrestlemania XXV

text:
WrestleMania XXV (tai WrestleMania 25) on jokavuotinen päätapahtuma amerikkalaisessa vapaapainissa.
WrestleMania XXV tapahtuma on 5. huhtikuuta 2009. Painijoita WrestleManiaan osallistuu joka brandeista: SmackDownista, RAW:ista ja ECW:stä. Seuraava tapahtuma on Backlash.Tapahtuman selostivat Jim Ross, Michael Cole ja Jerry Lawler.


title: Wrestlemania XXV

text:
Rey Mysterio selätti JBL:n ja nousi uudeksi Intercontinental Championiksi.
Chris Jericho tuhosi WWE legendat ja voitti heidät.
Colonit voittivat The Mizin ja John Morrinsonin ja pitivät WWE Tag Team Championinsa (ja voittivat World Tag Team Championin)


title: Alula (lehti)

text: Alula oli suomalainen lintulehti, josta ilmestyi 14 vuosikertaa. Lehden viimeinen numero oli 3/2008 (14. vuosikerta). Lehti lopetettiin taloudellisten ongelmien takia. Lehteä julkaisi Alula Oy.


title: Alula (lehti)

text: Alulassa julkaistu materiaali keskittyi lintujen määrittämiseen, retkikuvauksiin, lintupaikkojen esittelyihin, huippulaatuisiin valokuviin ja optiikkaesittelyihin. Alusta lähtien lehden linja oli poiketa muista suomalaisista lintulehdistä panostamalla korkeaan laatuun: erinomaiseen painojälkeen, korkealaatuiseen paperiin sekä huolella ja asiantuntemuksella kirjoitettuihin artikkeleihin. Alulassa oli enimmäkseen suomenkielisiä artikkeleita, mutta viime vuosina artikkelit olivat englanninkielisiä ja markkinointi kansainvälistä.


title: Alula (lehti)

text: Alulan perustivat suomalaiset lintumiehet Dick Forsman, Hannu Jännes, Matti Kapanen, Pekka Keskinen, Pekka J. Nikander ja Antero Topp, joka toimi päätoimittajana alusta lähtien.


title: Euryanthe

text: Euryanthe (op. 81, J. 291) on Carl Maria von Weberin (1786–1826) kolminäytöksinen ooppera. Sen saksankielisen libreton kirjoitti Helmina von Chézy. Oopperan kantaesityksessä Wienissä 25. lokakuuta 1823 Euryanthen roolissa oli sopraano Henriette Sontag. Vaikka "Euryanthe" ei ole yhtä tunnettu kuin "Taika-ampuja", on sekin levytetty kokonaisuudessaan.


title: Euryanthe

text: "Euryanthen" jälkeen Weber sävelsi vielä "Oberonin" (1826). "Die drei Pintos" -ooppera ei tullut valmiiksi säveltäjän elinaikana.


title: Lacaille 8760

text: Lacaille 8760 (myös AX Microscopii) on punainen kääpiötähti Mikroskoopin tähdistössä 12,9 valovuoden päässä Maasta. Se on Flare-muuttuja, minkä irlantilainen astronomi Patrick Byrne havaitsi vuonna 1979.


title: Melanie Valerio

text: Melanie M. Valerio () on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Atlantan kesäolympialaisissa 1996. Valerio ui vain matkan alkuerissä, sillä hänet korvattiin loppukilpailuun Jennifer Thompsonilla. Valerio sai kuitenkin alkueräuimarina kultamitalin, sillä Yhdysvaltain joukkue voitti matkan loppukilpailun.


title: Melanie Valerio

text: Valerio on 183 senttimetriä pitkä ja painoi urallaan 66 kilogrammaa.


title: Classical Variations and Themes

text: Classical Variations and Themes on kitaristi Timo Tolkin ensimmäinen sooloalbumi. Albumi julkaistiin 15. marraskuuta 1994. Tolkki on myös tuottanut itse albumin.


title: Jean Théodore Delacour

text: Jean Théodore Delacour (26. syyskuuta 1890 Pariisi – 5. marraskuuta 1985 Los Angeles) oli ranskalainen lintutieteilijä.


title: Jean Théodore Delacour

text: Delacour syntyi varakkaaseen pariisilaisperheeseen. Hän kasvoi perheen tilalla Picardyssa, jossa hän kiinnostui linnuista. Hänen ollessaan vielä alle 10-vuotias rakennutti isä hänelle useita aviaarioita. Delacourin kehitys lintutieteilijäksi on tavallisuudesta poikkeava sikäli, että hän ei kerännyt linnunnahkoja eikä tehnyt varsinaista maastotutkimusta, vaan hän keräsi ja hoiti eläviä harvinaisia lintuja. Hän menestyi hyvin koulussa ja väitteli biologian tohtoriksi Lillen yliopistossa (Université Lille Nord de France). Ensimmäisessä maailmansodassa hän palveli Ranskan armeijassa. Sodassa tuhoutui kotitila. Hän muutti Normandiaan Chateau Clèresiin ja perusti sinne uuden eläintarhan, jonka hän lahjoitti luonnonhistorialliselle museolle (Museum National d'Histoire Naturelle) vuonna 1967. Eläintarha oli aikanaan maailman hienoin yksityinen eläintarha, ja Delacour hankki sinne erityisesti lintuja, joita oli enimmillään 3 000 yksilöä 500:sta lajista.


title: Jean Théodore Delacour

text: Vuonna 1920 Delacour perusti "L'Oiseaux"-nimisen ('Linnut') lintutieteellisen lehden, jonka toimittaja hän oli Toisen maailmansodan alkamiseen saakka. 1938 hän toimi Rouenissa pidetyn Kansainvälisen lintutieteen kongressin sihteerinä.


title: Jean Théodore Delacour

text: Delacour matkusteli laajalti, erityisesti Indokiinassa ja Vietnamissa. Hän julkaisi yhdessä Pierre Jabouillen kanssa kirjan Indokiinan linnuista "Les Oiseaux de l'Indochine Francaise" (1931). He keräsivät Indokiinasta kaikkiaan 30 000 lintua ja 8 000 nisäkästä, jotka on sijoitettu eri museoihin. Delacour kävi myös muun muassa Venezuelassa, Guyanassa ja Madagaskarilla.


title: Jean Théodore Delacour

text: Delacourin Clèresin tilansa paloi helmikuussa 1939 ja sitten syttyi sota. Hän pakeni Yhdysvaltoihin joulukuussa 1940 ja suhteidensa avulla sai elämänsä ensimmäisen työpaikan New Yorkissa Bronxin eläintarhassa, missä hän työskenteli teknisenä neuvonantajana, ja lintujen systematiikan parissa American Museum of Natural Historyssa. Hän järjesti ja luokitteli museon suuret eurooppalaiset lintukokoelmat. Vuonna 1952 hänestä tuli losangelesilaisen museon (County Museum of History, Science and Art) johtaja. Hän jäi eläkkeelle 1960, jonka jälkeen hän vietti kesäkaudet tilallaan Clèresissä, jonka hän oli kunnostanut lähes entiseen loistoonsa, ja talvikaudet Yhdysvalloissa, enimmäkseen Los Angelesissa.


title: Jean Théodore Delacour

text: Delacour oli Kansainvälisen lintujensuojeluneuvoston (ICBP) perustajia ja toimi neuvoston puheenjohtajana useita vuosia. 1977 hänelle myönnettiin American Ornithologists' Unionin Elliott Couesmitali. Hän ei koskaan mennyt naimisiin, mutta huolehti äidistään koko tämän 94-vuotisen elämän ajan.


title: Jean Théodore Delacour

text: Delacour nimesi lukuisia uusia lintulajeja ja -alalajeja, osan yhdessä Jabouilletin kanssa, muun muassa vietnaminvihervarpusen ("Carduelis monguilloti"), oranssiniskapyyn ("Arborophila davidi") ja laosintiheikkötimalin ("Macronous kelleyi").


title: Naittaja

text: Naittaja oli aiemmin henkilö, jonka luvan nainen tarvitsi voidakseen solmia avioliiton. Vuoden 1734 lain mukaan naittaja sai tehdä tytön perinnöttömäksi, jos tämä avioitui vastoin naittajan tahtoa. Leski ei tällaista lupaa tarvinnut, vaan hänellä oli oikeus mennä omin päin uusiin naimisiin.


title: Naittaja

text: Yleensä naittajana toimi tytön isä, jonka neuvonantajana toimi äiti. Näin määräsi laki ja se oli myös kansan oikeuskäsityksen mukaista. Isän kuoltua "naittajanvalta" siirtyi äidille. Vanhempien kuoltua naittajanvaltaa käytti tytön lähin miessukulainen. Elleivät vanhemmat olleet toisin määränneet, siirtyi naittajanvalta vanhempien kuoltua vanhimmalle täysveljelle ja ellei tätä ollut nuoremmalle täysveljelle. Ellei tätäkään ollut siirtyi tehtävä samaa isää olevalle velipuolelle, sitten velipuolelle samaa äitiä ja lopuksi ikäjärjestyksessä vanhimmalle lähisukulaiselle isän suvussa ja sitten äidin suvussa. Jos tytöllä ei ollut elossa olevia sukulaisia, toimi naittajana holhooja. Jos naittajaoikeudesta syntyi riita tai lain määräämää naittajaa ei pidetty tehtävään sopivana, niin naittajasta päätti tuomari. Ketään ei myöskään saanut naimisiin pakottaa eikä naimisiin menemästä syyttä estää. Avioliittoon mennessään miehen tuli vuoden 1734 lain mukaan olla täyttänyt 21 vuotta ja naisen 15 vuotta, ellei hallitsija katsonut kohtuulliseksi antaa lupaa siihen aiemmin.


title: Naittaja

text: Naittajia oli esimerkiksi suomalaisilla, heidän sukukansoilla ja muissa Pohjoismaissa. Vuoden 1734 lain määräykset kumottiin Suomessa 1864 annetulla asetuksella, jonka mukaan nainen sai 21 vuotta täytettyään solmia avioliiton lupaa kysymättä. Ruotsissa naittajista luovuttiin 1872 annetulla asetuksella.


title: Pianosonaatti nro 3 (Weber)

text: Carl Maria von Weberin (1786–1826) sävelsi kolmannen pianosonaattinsa (op. 49) vuonna 1816. Levytyksiä siitä ovat tehneet Garrick Ohlsson, Constance Keene, Hamish Milne ja Alexander Paley.


title: Pianosonaatti nro 3 (Weber)

text: Sonaatin ensimmäinen osa on d-mollissa. Friedrich Wilhelm Jähnsin kronologisessa katalogissa sonaatin numero on J. 206.


title: Carving

text: Carving on alppihiihdossa tekniikka, jossa kallistettaessa suksen leikkaus aiheuttaa käännöksen. Tekniikkaan vaaditaan carving-tyyppiset sukset, jotka ovat keskeltä kapeammat kuin päistä. Carvingin etu muihin tekniikoihin nähden on se, että käännöksissä ei menetä juurikaan vauhtia. Carving on yleistynyt lasketteluharrastuksessa yleisimmäksi suksityypiksi ja laskettelutekniikaksi, ja alppihiihdossa carving on yleisin suksityyppi sen nopeuden ansiosta.


title: Carving

text: Ensimmäiset carving-sukset kehitti slovenialainen Elan 1980-luvun lopulla.


Saana – Warrior of Light Part I – Journey to Crystal Island on Stratovarius-kitaristi Timo Tolkin kolmas studioalbumi. Albumi on ensimmäinen Tolkin soololevyistä, jonka tekemisen ja ilmestymisen aikana hän ei ole ollut mukana enää Stratovarius-yhtyeessä. Albumin nimenosa Saana tulee Saana-tunturista. Kappaleet ovat Tolkin käsialaa. Albumi on konseptilevy ja tyyliltään rock-oopperaa.


title: Black Clouds & Silver Linings

text: Black Clouds & Silver Linings on progressiivista metallia soittavan Dream Theaterin kymmenes studioalbumi. Albumi julkaistiin 23. kesäkuuta 2009. Levystä ilmestyi myös vinyyliversio sekä kolmen CD:n versio, jossa on normaalin levyn lisäksi instrumentaaliversiot levyn kappaleista ja 6 cover-kappaletta. Dream Theater julkaisi myös "Deluxe Collector's Edition Box Set" -kokoelman, joka sisälsi paljon erilaista materiaalia. Singlenä levyltä julkaistiin "A Rite of Passage" sekä "Wither", joista molemmista kuvattiin myös musiikkivideot.


title: Black Clouds & Silver Linings

text: Albumi nousi Yhdysvalloissa Billboard 200 -listan sijalle 6. Suomessa se debytoi virallisen albumilistan sijalla 14, ja nousi seuraavalla viikolla listaykköseksi. Se pysyi listalla yhteensä 8 viikkoa.


title: Black Clouds & Silver Linings

text: Musiikin säveltänyt John Petrucci, Mike Portnoy, Jordan Rudess sekä John Myung ellei toisin mainita.


title: Black Clouds & Silver Linings

text: Erikoispainoksessa on mukana kuusi cover-kappaletta Dream Theateriin vaikuttaneilta artisteilta. Ne paljastettiin kuusi viikkoa ennen albumin julkaisua, yksi kappale kunakin viikkona. Viiden kappaleen kanssa julkistettiin myös oma kansikuva.


title: Black Clouds & Silver Linings

text: "Deluxe Collector's Edition Box Set" sisälsi seuraavan materiaalin:


title: ALBA Berlin

text: ALBA Berlin on saksalainen koripallojoukkue, joka pääsi vuonna 1991 BG Charlottenburgin ja DTV Charlottenburgin seuraajaksi Bundesliigaan. Seura nimettiin sen pääsponsorin, Alban, mukaan.


title: ALBA Berlin

text: Vuonna 1991 seuran nykyiseksi presidentiksi valittiin Dieter Hauert. Korać Cupin voitto oli seuran ensimmäinen kansainvälinen titteli. Vuodesta 1997 vuoteen 2005 Alba Berlin voitti Saksan mestaruuden seitsemän kertaa peräkkäin. Ensimmäisen kerran seura pääsi Euroliigaan kaudella 1996–1997. Kaudeksi 2008–2009 seura pääsi takaisin Euroliigaan neljän vuoden tauon jälkeen ja samalla uudelle kotiareenalle, O2 Worldiin.


title: Arothron

text: Arothron on pallokalojen suku, johon kuuluu noin 15 lajia. Monet lajit kutevat joissa, elävät nuorina jokivedessä mutta siirtyvät aikuistuessaan ensin murtoveteen ja sieltä meriveteen.


title: Arothron

text: Sukuun kuuluu useita lajeja, joita pidetään murtovesi- ja meriakvaariossa. Ne ovat persoonallisen näköisiä, niillä on suuret silmät joita ne osaavat räpytellä, ja ne voivat päästellä ääniä. Suurimmat lajit, kuten yli metrin mittainentähtipallokala, kasvavat liian isoiksi useimpiin kotiakvaarioihin.


title: Arothron

text: Arothron-suvun pallokalat ovat erittäin myrkyllisiä.


title: Trombe-seinä

text: Trombe-seinä on Auringon säteilyn lämpöä absorboiva ja varaava erikoisrakenteinen seinä, jonka avulla päiväsajan auringonpaisteen lämpöä voidaan hyödyntää yöaikaan. Trombe-seinä on nimetty ranskalaisen professori Félix Tromben mukaan. Trombe-seinä lämmittää ns. lämpömassaa, joka taas lämmittää rakennuksen sisäilmaa. Yleensä trombe-seinässä on ilmakäytäviä. Trombe-seinästä on useita eri muunnoksia: se voi olla esimerkiksi yksinkertainen etelään päin sijaitseva tiili- tai betoniseinä, tai lasista ja sen takana olevasta absorboivasta taustasta rakennettu keräin.


title: European forum for freedom in education

text: European Forum for Freedom in Education (EFFE) on eurooppalainen yhdistys, joka pyrkii edistämään tietämystä erilaisista pedagiikoista ja tuomaan julki erilaisia ajatuksia kasvatustieteistä. Sen tarkoituksena on edistää kasvatuksen vapautta ja aloitteellisuutta, oppilaiden ja vanhempien oikeuksia, oppilaitosten itsehallintoa ja omaehtoista kehitystä sekä herättää kansalaisyhteiskunnassa keskustelua kasvatuskulttuurin kehittämisestä. Effe perustettiin Unkarissa vuonna 1981.


title: European forum for freedom in education

text: Järjestö järjestää kollokvioita, kansainvälisiä kasvatusalan seminaareja. Vuoden 2009 kollokvio "Creativity Genesis" järjestettiin Saksassa Wittenissä ja sen aiheena oli luovuus ja innovaatio koulutuksessa. Vuoden 2010 kollokvion teemana oli fyysinen, henkinen ja sosiaalinen terveys koulussa, ja se järjestetään Wittenissä Herdecken yliopistolla marraskuussa.


title: European forum for freedom in education

text: Effe toimii Suomessa nimellä Suomen EFFE, ja se perustettiin vuonna 1991.


title: Väinö Linnanlahti

text: Väinö Armas Linnanlahti ent. Lindqvist () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana.


title: Väinö Linnanlahti

text: Hänen vanhempansa olivat maanviljelijä Josef Leander Lindqvist ja Vilhelmiina Gustafsson. Hänet vihittiin avioliittoon vuonna 1926 Karin Matilda Anderssonin kanssa. Linnanlahti kävi kansakoulun ja Vehmaan maanviljelyskoulun vuosina 1910 – 1911.


title: Väinö Linnanlahti

text: Linnanlahti työskenteli maanviljelijänä kotitilallaan ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 2. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän kuului lyhyen aikaa pataljoonan ratsuosastoon.


title: Väinö Linnanlahti

text: Linnanlahti astui Suomen armeijan palvelukseen vahtimestariksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi Karjalan ratsujääkärirykmentin 1. eskadroonaan. Hän otti osaa sisällissodan taisteluihin Karjalankannaksella muun muassa Kivennavalla, Kuokkalassa ja Terijoella sekä Inoon saartoon.


title: Väinö Linnanlahti

text: Linnanlahti palveli sisällissodan jälkeen edelleen joukkueenjohtajana Karjalan ratsujääkärirykmentin 1. eskadroonassa. Armeijasta hän erosi 25. helmikuuta 1919 ja työskenteli sen jälkeen maanviljelijänä. Uudestaan Linnanlahti astui armeijan palvelukseen 1. heinäkuuta 1927 ja hänet sijoitettiin Asevarikko I:n korjauspajaan, josta hänet siirrettiin myöhemmin Puolustusministeriön tarkastustoimiston nuoremmaksi tarkastajaksi ja oli tehtävässä vuoteen 1941 saakka. Jatkosodan puhjettua hänet siirrettiin tarkastajaksi kaasunsuojelumateriaalitoimistoon. Linnanlahti erosi vakinaisesta palveluksesta sotien jälkeen ja siirtyi tarkastajaksi Oy Sohlbergin palvelukseen. Vuonna 1948 hän vaihtoi työpaikkaa ja siirtyi Suomen Autoteollisuus Oy:n palvelukseen.


title: Ammunta kesäolympialaisissa 2004 – miesten 25 metrin olympiapistooli

text: Miesten 25 m olympiapistooli ammuttiin 21. elokuuta. Kilpailun voitti Saksan Ralf Schumann tuloksella 694.9 (592+102.9).


text: Ennen olympialaisten alkua voimassa olleet maailman- ja olympiaennätykset:


title: Trémilly

text: Trémilly on kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2005 oli 91.


title: Trémilly

text: Trémilly ja naapurikunta Nully liittyivät yhteen 1. joulukuuta 1972, mutta erosivat itsenäisiksi kunniksi 1. tammikuuta 2005. Kuntien yhteenlaskettu pinta-ala oli 29 km² (1999).


title: Nully

text: Nully on kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2005 oli 185.


title: Nully

text: Nully ja naapurikunta Trémilly liittyivät yhteen 1. joulukuuta 1972, mutta erosivat itsenäisiksi kunniksi 1. tammikuuta 2005. Kuntien yhteenlaskettu pinta-ala oli 29 km² (1999).


title: Langres

text: Langres on kaupunki ja kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2004 oli 8 761. Langres'n pinta-ala on 22 km².


title: Langres

text: Filosofi Denis Diderot oli kotoisin Langres'sta.


title: Simas Jasaitis

text: Simas Jasaitis (s. 26. maaliskuuta 1982 Vilna, Liettuan SNT, Neuvostoliitto) on liettualainen koripalloilija.


title: Simas Jasaitis

text: Jasaitis aloitti koripallon Marciulionis BS:n juniorijoukkueissa, kunnes teki vuonna 2000 sopimuksen BC Sakalain kanssa. Hän pelasi joukkueessa yhden kauden ajan, jonka jälkeen hän päätti liittyä BC Lietuvos Rytasiin. Jasaitis pelasi joukkueessa viisi kautta ja hänen paras kautensa Euroliigassa oli kaudella 2005–2006, jolloin hän teki 10,7 pistettä ja otti 5,0 levypalloa ottelua kohden. Kaudeksi 2006–2007 hän siirtyi Maccabi Tel Aviviin, jossa hän pelasi yhden kauden ajan.


title: Simas Jasaitis

text: Seuraavaksi kaudeksi Jasaitis siirtyi Tau Ceramicaan. Hän pelasi joukkueessa pienemmässä roolissa kuin aikaisemmin ja tekikin ACB:ssä ainoastaan 3,6 pistettä ottelua kohden Euroliigassa. Yhden kauden jälkeen hän siirtyi Joventut Badalonaan vuoden sopimuksella, jolloin hän sai pelata suuremmassa roolissa. Kesällä 2009 Jasaitis siirtyi Galatasaray Café Crowniin. Kauden 2010–2011 alkaessa Jasaitis ei pelannut missään joukkueessa, mutta joulukuussa 2010 hän siirtyi takaisin Rytasiin loppukauden mittaisella sopimuksella.


title: Simas Jasaitis

text: Jasaitis on edustanut Liettuan maajoukkuetta Pekingin olympialaisissa 2008, vuoden 2007 EM-kilpailuissa, MM-kilpailuissa 2006 ja 2010. Mitalit hän on voittanut vuosien 2007 EM-kisoista ja 2010 MM-kisoista.


title: Joinville (Haute-Marne)

text: Joinville on kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2007 oli 3 809. Joinvillen pinta-ala on 19 km².


title: Ikurriña

text: Ikurriña on historiallisen Baskimaan ja Pohjois-Espanjassa sijaitsevan Baskimaan itsehallintoalueen lippu. Lippu muistuttaa hieman Yhdistyneen kuningaskunnan Union Jackia. Baskimaan lipun suunnittelivat baskinationalistit Luis ja Sabino Arana vuonna 1894 ja Baskimaan itsehallintoalueen tunnus siitä tuli vuonna 1978.


title: Ikurriña

text: Lipun vihreä Andreaan risti symboloi baskien vapauden symbolia Guernican tammea, valkoinen risti katolista uskoa ja punainen taustaväri baskeja.


title: Vladimir Baranoff-Rossine

text: Vladimir Davidovich Baranoff-Rossiné (; s. 1888 – k. 1944) oli ukrainalais-venäläinen taidemaalari, futuristis-kubistista linjaa edustava avant garde -taiteilija. Baranoff-Rossine syntyi juutalaisperheeseen H’ersonissa, Ukrainan eteläosassa.


title: Vladimir Baranoff-Rossine

text:
Kuvallisen ja musiikillisen kielen rinnakkaisilmiöiden tutkiminen oli yksi Baranov-Rossinén kokeellisen työn pääpyrkimyksistä. Hän teki yhteistyötä eri alojen taiteilijoiden kanssa. "Nuori venäläinen taiteilija, nimeltään Rossiné, joka on kiinnostunut maalauksen teoriasta ja erityisesti värien musiikista, haluaisi tavata sinut", kirjoitti Kandinsky kirjeessään Thomas de Hartmannille.
Vuonna 1918 Baranoff-Rossine osallistui taiteilijaryhmä Mir iskusstvan näyttelyyn. Vuonna 1924 Moskovan Bolšoi-teatterissa Baranoff-Rossine esitteli keksimänsä synesteettisen instrumentin, optofonisen pianon, jolla oli mahdollista luoda niin ääniä, värivaloja, muotoja kuin tekstuurejakin samanaikaisesti.


title: Timo Kvist

text: Timo Tapio Sigurd Kvist (s. 29. elokuuta 1956 Turku) on suomalainen juristi ja Naantalin entinen kaupunginjohtaja, virassa vuodet 2000–2014. Kvist on puoluetaustaltaan kokoomuslainen. Kvist jäi sairauslomalle elokuussa 2012 ja epäonnistuneen leikkauksen vuoksi lopuksi kokonaan työkyvyttömyyseläkkeelle helmikuussa 2014.


title: Timo Kvist

text: Vuosina 1987–1995 Kvist oli Naantalin kaupungin lakimies. Varatuomari Kvist on myös toiminut vuosina 1995–1997 oikeusministereiden Sauli Niinistön ja Kari Häkämiehen erityisavustajana. 1990-luvulla hän toimi Turun apulaiskaupunginjohtajana. Rikoksentorjuntaneuvoston puheenjohtaja Kvist oli vuosina 2003–2005. Kvist on ollut mukana myös muun muassa Forum Marinumia perustettaessa, jolloin hän toimi säätiön hallituksen puheenjohtajana ja Turun yliopistollinen keskussairaalan johtokunnan puheenjohtajana.


title: Timo Kvist

text: Vuonna 2006 Kvist palkittiin Suomen UNICEFin ”Vuoden UNICEF-teko” -tunnustuksella valokuvanäyttelystään, jonka tuotto ohjattiin UNICEFille.


title: Wendlingen am Neckar

text: Wendlingen am Neckar on kaupunki Saksassa Baden-Württembergin osavaltion Esslingenin piirikunnassa. Kaupunki kuuluu Stuttgartin hallintopiiriin. Asukkaita Wendlingen am Neckarissa oli 30. kesäkuuta 2008 15 947, joista naisia oli 8 192 ja miehiä 7 755. Kaupungin pinta-ala on 12,2 km². Kaupungin korkein kohta sijaitsee 345 metrin korkeudessa merenpinnasta ja matalin puolestaan 255 metrin korkeudessa. Wendlingen am Neckarin pormestari on Steffen Weigel.


title: Wendlingen am Neckar

text: Wendlingen am Neckarin naapurikunnat ja -kaupungit ovat Köngen luoteessa, Wernau koillisessa, Kirchheim unter Teck kaakossa, Oberboihingen etelässä ja Unterensingen lännessä. Kaupungista on matkaa Stuttgartiin noin 20 kilometriä. Wendlingen am Neckar sijaitsee Neckar- ja Lauter-jokien varrella.


title: Wendlingen am Neckar

text: Wendlingen am Neckarin ystävyyskaupungit ovat Dorog Unkarissa, Saint-Leu-la-Forêt Ranskassa ja Millstatt Itävallassa.


title: Wendlingen am Neckar

text: 11. maaliskuuta 2009 läheisessä Winnendenin kaupungissa sattui kouluammuskelu. Ampuja pakeni paikalta autolla ja pysähtyi Wendlingen am Neckarissa sijaitsevan postinlajittelukeskuksen pihaan jatkamaan ampumista. Pihalla hän myös ampui itsensä.


title: Molekyylievoluutio

text:
Molekyylievoluutio on elämälle välttämättömien suurmolekyylien DNA:n, RNA:n ja proteiinien evoluutiota eli muuttumista sukupolvien kuluessa. Koska muita molekyylejä kuten proteiineja valmistetaan geenit sisältävän DNA:n tai RNA:n ohjeiden mukaan, molekyylievoluutio voidaan palauttaa näiden evoluutioksi. Molekyylievoluutiota pitävät käynnissä DNA-mutaatiot, jotka tuottavat erilaisia ominaisuuksia niitä kantavilla soluille ja eliöille. Jos tapahtunut mutaatio edistää eliön säilymistä luonnossa,
se yleistyy.


title: Molekyylievoluutio

text: Molekyylievoluution pohjalta on nykyisin ihmisen DNA:n rakenteen selvittyä koetettu haplotyyppien avulla selvittää ihmisrotujen keskinäistä sukupuuta.


title: Molekyylievoluutio

text: Molekyylievoluutiosta todistavat sen, että niin sanotut homeoottiset geenit ja että jotkut endogeeniset retrovirukset ovat eliöillä hyvin samanlaisia.


title: Molekyylievoluutio

text: Molekyylien välisiä eroja voidaan yrittää käyttää lajiutumisen ajoitukseen eli molekyylikellona. Molekyylien evoluutio ei ole kuitenkaan tapahtunut vakionopeudella, koska se riippuu ympäristöstä ja koska molekyylit eivät voi muuntua rajattomasti. Molekyylievoluution tutkimus on edennyt kovasti 2000-luvulla, jolloin on tuotu esille muun muassa geenien kahdentumisen merkitys molekyylievoluutioissa. Geenin kahdentuessa kahdeksi identtiseksi kopioksi toinen voi pysyä ennallaan ja toinen mutatoitua. Monien proteiinien geeni toistuu esimerkiksi ihmisen DNA:ssa monta kertaa. Joissain tapauksissa on huomattu, että emäsjärjestykseltään jossain määrin saman tyyppinen proteiini toimittaa eri eliöillä kokonaan erilaisia tehtäviä. Kananmunan valkuaisen ovalbumiini, ihmisen veriplasman antitrombiini ja ohran siemenen proteiini Z muistuttavat jossain määrin toisiaan, vaikka ne toimivat eri tavoin.


title: Molekyylievoluutio

text: Molekyylievoluution nopeus vaihtelee paljon sen mukaan mistä se katsotaan. Esimerkiksi ihmisen ja simpanssin DNA:ssa on monia yhteisiä proteiineja. Toiset proteiinit eroavat taas muutaman prosentin tai ei yhtään. Ihmisen ja simpanssin geenistö eroavat 4%, vaikka pitkään ajateltiin muutaman geenin perusteella erojen olevan 1-1,5% luokkaa.


title: Molekyylievoluutio

text: DNA muuttuu 0,7-0,8 % miljoonaa vuotta kohden niillä alueilla, joihin ei kohdistu ollenkaan luonnonvalintaa tai vain heikko luonnonvalinta. Hyvin korkean luonnonvalinnan omaava genomia muistuttava lähetti RNA muuttuu vain prosentin 50 miljoonassa vuodessa, eli kaikki sen emäkset vaihtuisivat teoriassa viidessä miljardissa vuodessa, mikä on hieman korkeampi kuin maapallon ikä.


title: Molekyylievoluutio

text:
Eri molekyylien muuntumisvauhti on hyvin erilainen eri proteiineilla, koska eri proteiinit sallivat eri määrän muutoksia. Jos molekyyli kehittyy nopeasti, voidaan ajatella, että siihen kohdistuva luonnonvalinta on heikko. Tämän ajatuksen mukaan voimakas luonnonvalinta sallii vähän muutoksia ja kehitys on hidasta. Fibrinopeptidit kehittyvät hyvin nopeasti, noin vauhdilla 8,3*10 aminohappoa*10/v. Kun hevosen ja ihmisen sytokromi-c eroavat toistaan noin 12%, niin fibrinopeptidit eroavat 86%. Mutta hemoglobiinin beta-ketju on tällä välillä, ero noin 18%.
102-104 aminohapon mittainen.
Histoni H4 hyvin hitaasti, noin yksi aminohappo 10 vuotta kohden. Tämän mukaan histoni H4:n emäsjärjestys ei voi juurikaan vaihtua sen toiminnan häiriintymättä, ja sen takia sen synty on melko epätodennäköinen ja kehitys evoluutiossa hidasta. Silti Tetrahymenaa-lkueläimen ja ihmisen histonissa on melko suuri 20 aminohapon ero. Tämä viittaa alkueläinten ja ihmiseen vievän kehityslinjan eroneen toisitaan hyvin kauan aikaa sitten.


title: Molekyylievoluutio

text: Molekyylievoluutiota tutkitaan suoraan muun muassa Richard Lenskin aloittamassa ”"E. coli" long-term evolution experiment”-tutkimuksessa (LTEE). Kokeessa on 12 bakteerimaljaa, jotka polveutuvat identtisestä kannasta. Koe on tuottanut sitraattia hyödyntävän bakteerikannan hieman alle 34 000 bakteerisukupolvessa. Sitraattia oli osattu hyödyntää tämän viljelmän yksittäisissä "kulttuureissa" aiemminkin, muttei pysyvästi. Neljässä kannassa kahdestatoista DNA:n korjausmekanismi heikkeni, mikä lisäsi niissä tapahtuneiden mutaatioiden määrää. Bakteerit mukautuivat uuteen ympäristöönsä noin 20 000 sukupolvessa. 20 000 sukupolvessa oli satoja miljoonia mutaatioita, joista ehkä vain 10-20 oli hyödyllisiä, ja loput noin 100 bakteereihin jääneistä mutaatioista olivat neutraaleja..


title: Michael Cammalleri

text: Michael "Mike" Cammalleri (s. 8. kesäkuuta 1982 Richmond Hill, Ontario) on kanadalainen jääkiekkoilija, joka edustaa NHL:ssä pelaavaa Edmonton Oilersia. Hänen pelipaikkansa on keskushyökkääjä.


title: Michael Cammalleri

text: Mike Cammalleri siirtyi 17-vuotiaana Kanadan juniorisarjoista Yhdysvaltojen yliopistosarjaan NCAA:han. Toisella kaudellaan NCAA:ssa hän keräsi 61 tehopistettä 42 ottelussa. Kesällä 2001 Los Angeles Kings varasi hänet toisella kierroksella. Seuraavana kautena Cammalleri pelasi loukkaantumisten vuoksi alle puolet kaudesta mutta teki kuitenkin 43 pistettä.


title: Michael Cammalleri

text: Cammallerin yliopistoura jäi kolmen kauden mittaiseksi, kun Los Angeles Kings teki hänen kanssaan tulokassopimuksen kesällä 2002. Hän pelasi ensimmäisellä NHL-kaudellaan 28 ottelua. Kingsin farmijoukkueessa Manchester Monarchsissa Cammalleri pelasi tuolla kaudella 13 ottelua. Toisella ammattilaiskaudellaan Cammalleri pelasi puolet kaudesta AHL:ssä ja puolet NHL:ssä. Farmijoukkueessa hän teki keskimäärin lähes pisteen ottelua kohden. Lopullisen läpimurron AHL:ssä hän teki NHL:n työsulkukaudella 2004–2005, jolloin hän teki 109 pistettä 79 ottelussa.


title: Michael Cammalleri

text: NHL:ssä Cammalleri teki kaudella 2005–2006 55 pistettä 80 ottelussa. Seuraavalla kaudella hän rikkoi 30 maalin rajan ensimmäistä kertaa urallaan ja kokosi yhteensä 80 pistettä. Kaudella 2007–2008 Cammalleri pelasi loukkaantumisten takia vain 63 ottelua mutta teki niissäkin 46 tehopistettä.


title: Michael Cammalleri

text: Kaudeksi 2008–2009 Cammalleri siirtyi Los Angelesista Calgary Flamesiin varausvuoroja vastaan. Calgaryssä hän pelasi uransa parhaan kauden ja teki 82 pistettä. Hän oli Calgaryn toiseksi paras pistemies, viimeisteli kauden aikana 19 ylivoimamaalia ja oli koko NHL:n ylivoimamaalitilaston toiseksi paras. Yhden Calgary-kauden jälkeen kesällä 2009 hän allekirjoitti viiden vuoden sopimuksen Montreal Canadiensin kanssa. Montrealissa hän teki kahden ja puolen kauden aikana yhteensä 119 pistettä 170 ottelussa. Montreal myi hänet takaisin Calgary Flamesiin tammikuussa 2012, poikkeuksellisesti kesken ottelun.


title: Hamlet (vuoden 1996 elokuva)

text: Hamlet on Kenneth Branaghin ohjaama, vuonna 1996 valmistunut elokuvasovitus William Shakespearen näytelmästä Hamlet, jossa hän näyttelee myös pääosaa. Elokuvan ensi-ilta oli suomessa 10. huhtikuuta 1998.


title: Hamlet (vuoden 1996 elokuva)

text: Elokuva oli ehdolla neljään Oscar-palkintoon: lavastukseen, puvustukseen, musiikkiin ja sovitettuun käsikirjoitukseen.